VAIO Felhasználói útmutató

Reference

# A „Memory Stick” használatával kapcsolatos megjegyzések

A „Memory Stick” memóriakártya használatának megkezdése előtt olvassa el a helyes felhasználásra vonatkozó alábbi figyelmeztetéseket.

- Tartsa a „Memory Stick” memóriakártyát gyermekektől távol. Könnyen lenyelhetik.

- Ne érjen a „Memory Stick” csatlakozójához sem az ujjaival, sem fémből készült tárggyal.

- A „Memory Stick” érzékeny elektronikai alkatrészeket tartalmaz. Ne tegye ki ütődésnek, ne hajlítsa meg és ne ejtse le.

- Ne szerelje szét és ne módosítsa a „Memory Stick” memóriakártyát.

- Ne tegye ki nedvességnek a „Memory Stick” memóriakártyát.

- Ne használja és ne tárolja olyan helyen az eszközt, ahol a következő hatások érhetik:

- rendkívül magas hőmérséklet (például napsütötte autóban),

- közvetlen napsugárzás,

- magas páratartalom vagy korrozív anyagok,

- nagy mennyiségű por.

- Ügyeljen arra, hogy a VAIO számítógép által támogatott szabvánnyal kompatibilis „Memory Stick” memóriakártyákat és adaptereket használjon. A nem kompatibilis kártyák, illetve átalakítók beragadhatnak a foglalatba, ami károsíthatja a számítógépet.

- Írásvédett „Memory Stick” memóriakártyára nem lehet adatot írni.

- Ajánlott biztonsági másolatot készíteni a fontos adatokról.

- A tárolt adatok elveszhetnek, illetve sérülhetnek a következő esetekben:

- Ha eltávolítja a „Memory Stick” memóriakártyát vagy kikapcsolja a VAIO számítógépet, miközben az adathordozó-hozzáférési jelzőfény világít.

- Ha a „Memory Stick” memóriakártyát statikus elektromosságnak vagy elektromos zajnak kitett helyen használja.

- Hordozáshoz tegye a védőtokjába a „Memory Stick” memóriakártyát, hogy elkerülje annak elektrosztatikus feltöltődését.

- Mielőtt a „Memory Stick” memóriakártyát nem számítógépben (hanem például digitális fényképezőgépben vagy hordozható audioeszközben) használná, az adott eszköz segítségével formázza meg a „Memory Stick” memóriakártyát.
  Egyes eszközök nem feltétlenül támogatják a számítógépek által használt fájlrendszert, ezért üzenetben javasolják a „Memory Stick” memóriakártya megformázását. Ilyen esetben másolja a „Memory Stick” memóriakártyán tárolt adatokat VAIO számítógépére, majd az adott eszköz segítségével formázza meg a „Memory Stick” memóriakártyát. A „Memory Stick” memóriakártyán található összes adat törlődik a formázás során.
  További részleteket az eszközhöz mellékelt útmutató tartalmaz.

- Ne helyezzen más tárgyat a „Memory Stick” foglalatba.

- A „Memory Stick” foglalat kizárólag „Memory Stick” memóriakártya használatára (adatok írására és olvasására) szolgál, másra nem használható.

## A „Memory Stick Duo” használatával kapcsolatos megjegyzések

„Memory Stick Duo” memóriakártya használata esetén ne írjon vékony hegyű tollal a „Memory Stick Duo” memóriakártyára ragasztott címkére. A memóriakártyára kifejtett nyomás károsíthatja a belső alkatrészeket.

## A „Memory Stick Micro” használatával kapcsolatos megjegyzések

- A „Memory Stick Micro” („M2”) használata előtt ne feledje behelyezni azt egy „M2” Duo adapterbe. Ha az ilyen memóriakártyát adapter nélkül helyezi be a „Memory Stick Duo” foglalatba, előfordulhat, hogy nem fogja tudni kivenni onnan.

- A „Memory Stick Micro” és „M2” Duo adaptereket tartsa távol a gyermekektől. Lenyelésük káros az egészségre.

Kapcsolódó témák
A „Memory Stick” névjegye
Kompatibilis „Memory Stick”
A „Memory Stick” behelyezése és kivétele
A „Memory Stick” formázása