VAIO Felhasználói útmutató

Reference

# Kompatibilis „Memory Stick”

A VAIO számítógépen található „Memory Stick” foglalat az alábbi méretű adathordozókat tudja fogadni:

- „Memory Stick Duo”

- „Memory Stick PRO Duo”

- „Memory Stick PRO-HG Duo”

- „Memory Stick Micro”

## A „MagicGate” névjegye

A „MagicGate” a Sony által kifejlesztett, szerzői jogvédelmi technológia. A „MagicGate”-kompatibilis eszközök és a „Memory Stick” között hitelesítési eljárásra kerül sor. Ez ellenőrzi, hogy helyesen tudják-e tárolni és lejátszani az adatokat, a tárolt adatokat pedig titkosítja a rendszer. Az adatok lejátszásakor is hitelesítés történik, és csak ennek sikeres befejeződése esetén fejti vissza és játssza le a rendszer az adatokat. A szerzői jogi védelemmel ellátott adatokat csak hitelesített eszközök tudják lejátszani.
Megjegyzés

- A VAIO számítógép csak Duo méretű „Memory Stick” eszközt támogat, és nem támogatja a szabványos „Memory Stick” méretet.

- A „Memory Stick Micro” („M2”) használata előtt ne feledje behelyezni azt egy „M2” Duo adapterbe. Ha az ilyen memóriakártyát adapter nélkül helyezi be a „Memory Stick Duo” foglalatba, előfordulhat, hogy nem fogja tudni kivenni onnan.

- A VAIO számítógép tesztekkel igazoltan kompatibilis a 2012 májusa óta forgalomban lévő Sony megjelölésű, maximálisan 32 GB-os „Memory Stick” memóriakártyákkal. Mindazonáltal, a „Memory Stick”-kompatibilitás nem minden esetben garantált.

- A személyes célú felhasználás kivételével a szerzői jog tiltja bármely Ön által a szerzői jog tulajdonosának vagy tulajdonosainak előzetes engedélye nélkül rögzített hang- és/vagy képadat használatát. Ennek megfelelően a szerzői joggal védett adatokat tartalmazó „Memory Stick” kártyák csak a törvényi előírások betartásával használhatók.

- A technológia előnyeit a „MagicGate” emblémával ellátott „Memory Stick” kártyán használhatja ki.

- VAIO számítógépén a „Memory Stick” foglalat nem támogatja a „Memory Stick” „MagicGate” technológiáját 256 MB-ig terjedő kapacitások esetén.

- Ha a „Memory Stick” eszközt statikus elektromosságnak vagy elektromos zajnak kitett helyen használja, a tárolt adatok elveszhetnek.

- A „Memory Stick PRO Duo” vagy „Memory Stick PRO-HG Duo” memóriakártyán a maximális fájlméret nem haladhatja meg a 4 GB-ot, a fájlrendszer specifikációinak megfelelően.

Kapcsolódó témák
A „Memory Stick” névjegye
A „Memory Stick” behelyezése és kivétele
A „Memory Stick” formázása
A „Memory Stick” használatával kapcsolatos megjegyzések