VAIO lietotāja rokasgrāmata

Uzdevums

# Akumulatora uzstādīšana/izņemšana

Uzstādiet akumulatoru akumulatora nodalījumā VAIO datora apakšā.
Obligāti uzstādiet akumulatoru, pirms izmantot datoru.
Neizmantojiet datoru, ja nav uzstādīts akumulators, jo tas var izraisīt datora darbības traucējumus.

## Lai uzstādītu akumulatoru

1. Izslēdziet VAIO datoru, atvienojiet barošanas vadu un visus savienojumu kabeļus un aizveriet LCD ekrānu.

1. Apgrieziet VAIO datoru otrādi un noņemiet apakšējo vāku.

Izskrūvējiet abas skrūves (1) ar krusta skrūvgriezi, pēc tam bīdiet vāku bultiņas (2) virzienā.
Piezīme

- Izmantojiet skrūvgriezi (piemēram, mazo skrūvgriezi), kurš atbilst skrūvju izmēram.

- Neizskrūvējiet un nepalaidiet vaļīgāk skrūves, par kurām nav norādīts, ka tās ir jāizskrūvē, jo tas var izraisīt VAIO datora darbības traucējumus.

- Uzmanieties, lai neiemestu izskrūvētās skrūves VAIO datorā caur atverēm akumulatora nodalījumā un tā tuvumā.

- Uzmanieties, lai nepieskartos vadiem un izvirzījumiem akumulatora nodalījumā un tā tuvumā.

1. Iebīdiet akumulatoru akumulatora nodalījumā bultiņas virzienā.

1. Iespiediet akumulatoru uz leju akumulatora nodalījumā.

Akumulators nofiksējoties nodalījumā noklikšķ.

1. Uzlieciet apakšējo vāku.

Spiediet vāku bultiņas (1) virzienā, lai visas vāka mēlītes ievietojas savās vietās, pēc tam pievelciet abas skrūves (2).

## Lai izņemtu akumulatoru

1. Izslēdziet VAIO datoru, atvienojiet barošanas vadu un visus savienojumu kabeļus un aizveriet LCD ekrānu.

1. Izpildiet 2. soli no sadaļas Lai uzstādītu akumulatoru.

1. Izņemiet akumulatoru.

Pavelciet akumulatora nodalījuma mēlīti bultiņas (1) virzienā un, turot mēlīti, paceliet akumulatoru bultiņas (2) virzienā.
Izvelciet akumulatoru no akumulatora nodalījuma bultiņas (3) virzienā.
Padoms

- Ja VAIO dators neatpazīst akumulatoru, ar plānu, taisnu priekšmetu (piemēram, papīra skavu) aptuveni trīs sekundes turiet nospiestu akumulatora izslēgšanas pogu, kas atrodas datora apakšpusē. Ja tas neatrisina problēmu, izņemiet akumulatoru un uzstādiet to atkārtoti.
  Ja datoram ir pievienots paplašinājuma akumulators (nav iekļauts komplektācijā), atvienojiet paplašinājuma akumulatoru. Ja tas neatrisina problēmu, apmēram trīs sekundes turiet nospiestu akumulatora izslēgšanas pogu. Ja problēmu neizdodas atrisināt, izņemiet akumulatoru un uzstādiet to atkārtoti.

Piezīme

- Jūs zaudēsiet visus nesaglabātos datus, ja izņemsiet akumulatoru, kamēr VAIO dators ir ieslēgts vai gulēšanas režīmā un nav pieslēgts maiņstrāvas adapterim.
  Pirms akumulatora izņemšanas obligāti izslēdziet datoru.

Saistītās tēmas
Akumulatora lādēšana
Piezīmes par akumulatora lietošanu
VAIO datora izslēgšana