VAIO naudotojo vadovas

Nuoroda

# Šią informaciją perskaitykite pirmiausia

Sveikiname įsigijus šį VAIO(R) kompiuterį.

## Apie jūsų VAIO kompiuterio sąranką

Norėdami sužinoti apie savo VAIO kompiuterio sąranką, apsilankykite Sony palaikymo svetainėje internete. [Išsami informacija]
Kai kurių funkcijų, parinkčių ir suteikiamų gaminių jūsų VAIO kompiuteryje gali nebūti.

### Funkcijos

Galimos funkcijos gali skirtis, atsižvelgiant į pasirinktą modelį ar parinktis. Ne visos šiame vadove aprašytos funkcijos galimos, atsižvelgiant į jūsų turimą modelį.

### Iliustracijos

Iliustracijos, nuotraukos ar ekrano nuotraukos, esančios šiame vadove, gali šiek tiek skirtis, atsižvelgiant į pasirinktą modelį ar parinktis.

### Programos

Iš anksto įdiegtos programos gali skirtis, atsižvelgiant į pasirinktą modelį ar parinktis. Šiame vadove aprašytos programos gali būti iš anksto neįdiegtos į jūsų VAIO kompiuterį.

## Pridedami vadovai

Toliau išvardyti vadovai pridedami prie VAIO kompiuterio.

### Dokumentacija ekrane

- Naudotojo vadovas (įvadinė versija) [Išsami informacija]

Iš anksto įdiegtas vadovas, suteikiantis ne visą informaciją apie VAIO kompiuterį, susitelkiantis į informaciją apie palaikymą ir interneto ryšį. Naudotojo vadovas (įvadinė versija) atlikus atnaujinimą pakeičiamas išsamia Naudotojo vadovas versija (šiuo vadovu).

- Naudotojo vadovas (šis vadovas)

Bendroji informacija apie VAIO kompiuterį ir jo valdymo instrukcijas, įskaitant ir informaciją apie palaikymą ir trikčių šalinimą.

### Išspausdinta dokumentacija

- Greitos pradžios vadovas

Apžvalga, kaip nustatyti VAIO kompiuterį ir pradėti su juo darbą.

- Atkūrimo, atsarginio kopijavimo ir trikčių šalinimo vadovas

Informacija, kaip atkurti duomenis ir padaryti atsargines jų kopijas VAIO kompiuteryje, taip pat ir informacija apie trikčių šalinimą.

- Saugos taisyklės ir palaikymo informacija

Prieš suaktyvindami tokias belaidžio ryšio funkcijas, kaip belaidis LAN ir BLUETOOTH technologija, atidžiai perskaitykite šį skyrių.

### Kitos nuorodos

- „Windows“ žinynas ir palaikymas (Windows Help and Support) [Išsami informacija]

Išsamus praktinių patarimų, mokymo priemonių ir demonstracijų šaltinis, kuris padės išmokti naudotis VAIO kompiuteriu.

- Programų žinyno failai

Programų žinyno failai gali būti suteikti kartu su iš anksto įdiegtomis programomis jūsų VAIO kompiuteryje. Žinyno failus galėsite pasiekti naudodamiesi žinyno meniu.

## Pranešimas

- Copyright 2012 Sony Corporation. Visos teisės saugomos.

- Šis vadovas ir jame aprašyta programinė įranga, dalimis ar visa, iš anksto negavus raštiško sutikimo negali būti atkuriama, verčiama ar sutraukta iki kompiuteriui suprantamos formos.

- „Sony Corporation“ nesuteikia jokių garantijų šio vadovo, programinės įrangos ar kitos šiame vadove pateiktos informacijos atžvilgiu ir taip aiškiai atsisako pripažinti numanomas garantijas, perkamumą ar tinkamumą tam tikram tikslui šio vadovo, programinės įrangos ar kitos tokios informacijos atžvilgiu. Jokiais atvejais „Sony Corporation“ neatsako už jokius atsitiktinius, to sukeltus ar specifinius pažeidimus, atsiradusius dėl civilinės teisės pažeidimų, sutarties ar, kitu atveju, dėl sąryšio su šiuo vadovu, programine įranga ar kita šiame vadove pateikta informacija ar dėl jos naudojimo.

- Vadove ženklai (TM) ar (R) nėra nurodomi.

- „Sony Corporation“ pasilieka teisę bet kada atlikti bet kokius šio vadovo ar jame pateiktos informacijos pakeitimus be išankstinio įspėjimo.

- Šiame vadove aprašyta programinė įranga yra valdoma atskiros naudotojo licencijos sutarties sąlygų.

- „Sony Corporation“ neatsako už prarastus įrašus, atliktus VAIO kompiuteryje, išorinėse įrašymo laikmenose ar įrašymo įrenginiuose, ar bet kokius reikšmingus nuostolius, įskaitant ir įrašus, neatliktus dėl kompiuterio gedimo, arba kai įrašai prarandami ar sugadinami dėl kompiuterio gedimo ar jo remonto, ir jų nekompensuoja. „Sony Corporation“ jokiomis aplinkybėmis neatkurs ir nepadarys kompiuteryje, išorinėse įrašymo laikmenose ar įrašymo įrenginiuose atliktų įrašų turinio kopijų.

- Funkcijos ir specifikacijos gali būti keičiamos be išankstinio įspėjimo.

Susijusi tema
Apie internetinės techninės pagalbos svetainę