VAIO kasutusjuhend

Viide

# Puuteplaadi kasutamine

Sõrme puuteplaadil liigutades saate arvuti ekraanil kursorit liigutada.
Kui kursor on soovitud elemendil või objektil, vajutage vasaku või parema nupu alas, et kasutada erinevaid käskusid või kuvada menüüsid.

1. Vasaku nupu ala

1. Parema nupu ala

Vihje

- Puuteplaadi kuju oleneb ostetud mudelist.

### Et klõpsata

Vajutage vasaku nupu ala, kui olete kursori soovitud elemendile või objektile viinud.
Teise võimalusena võite ühe korra puuteplaati koputada.

### Et topeltklõpsata

Vajutage vasaku nupu ala kaks korda kiiresti, kui olete kursori soovitud elemendile või objektile viinud.
Teise võimalusena võite kaks korda kiiresti puuteplaati koputada.

### Et paremklõpsata

Vajutage parema nupu ala, kui olete kursori soovitud elemendile või objektile viinud.
Teise võimalusena võite puuteplaati kahe sõrmega koputada.
Olenevalt kursori asukohast saate kuvada eri kiirmenüüsid.

### Et lohistada

Vajutage vasaku nupu ala, kui kursor on soovitud elemendil või objektil, ja hoides ühte sõrme puudeplaadil, liigutage samal ajal teist sõrme.
Teise võimalusena koputage puuteplaati kiiresti kaks korda ja liigutage teise koputuse ajal sõrme.

### Et pukseerida

Lohistage ikoon, nt fail, soovitud asukohta ja võtke sõrm vasaku nupu alalt ära.
Teise võimalusena koputage ikooni kiiresti kaks korda ja teise koputuse ajal liigutage sõrm soovitud kohta ning tõstke puuteplaadilt.

### Et kerida

Ekraanil vertikaalselt kerimiseks liigutage kahte sõrme puuteplaadil üles ja alla.
Ekraanil horisontaalselt kerimiseks liigutage kahte sõrme puuteplaadil vasakule ja paremale.

### Et ilma kursorita edasi või tagasi liikuda

Veebisaite, pilte vms vaadates pange kolm sõrme puuteplaadile ja liigutage neid vasakule ja paremale, et ilma kursorit liigutamata edasi/tagasi liikuda.

### Et sisse või välja suumida

Veebisaite, pilte vms vaadates pigistage suumimiseks puuteplaadil kaks sõrme kokku. Sissesuumimiseks viige sõrmi lahti ja väljasuumimiseks kinni.

### Et avada akenduste riba

Pange sõrm puuteplaadi ülemisele äärele ja liigutage sõrm alla.
Rakenduste menüüd ei kuvata, kui rakendus seda ei toeta.

### Et avada tuumnupud

Pange sõrm puuteplaadi paremale äärele ja liigutage sõrme vasakule. [Täpsemalt]

### Et rakendusi vahetada

Pange sõrm puuteplaadi vasakusse serva ja libistage sõrme paremale, et valida töötav rakendus. Kui korraga töötab rohkem kui üks rakendus, korrake toimingut, et rakendusi alustades viimati kasutatud rakendusest laskuvas järjekorras vahetada.
Märkus

- Puutefunktsioon (Kerida, Edasi/tagasi liikuda, Sisse/välja suumida, Avada rakenduste riba, Avada tuumnupud, Rakendusi vahetada) ei pruugi töötada olenevalt VAIO arvuti kasutusvõimalustest või puuteplaadi sätetest.

Vihje

- Puuteplaadi kasutamise kohta üksikasjalikuma teabe saamiseks käivitage VAIO Control Center [Täpsemalt], klõpsake nupul Mouse and Keyboard ja järgige õppefilme.

Seotud teema
Puuteplaadi lubamine/keelamine
Puuteplaadi koputamisfunktsiooni keelamine
Puutefunktsiooni lubamine/keelamine