VAIO Felhasználói útmutató

Concept

# A helyreállítás áttekintése

A helyreállítás az a folyamat, amellyel vissza lehet állítani a beépített tárolóeszközt az eredeti, gyári állapotba. A frissítés az a folyamat, amellyel helyreállítható az operációs rendszer, a főbb beállítások és a személyes adatok megőrzésével.
Előbb a számítógépét frissítse, ha a VAIO számítógép működése instabillá válik. Ha a probléma továbbra is fennáll, állítsa helyre a számítógépet.
A számítógép helyreállítása kétféleképpen végezhető el:

- Helyreállítási adathordozóról

- A helyreállítási területről

Megjegyzés

- A 64 GB-os, vagy a 128 GB-os SSD-vel szerelt típusok nem támogatják a frissítési funkciót. Ha ellenőrzi az SSD kapacitását, nyomja meg a ASSIST gombot amíg a VAIO számítógép ki van kapcsolva a VAIO Care Helyreállító rendszer üzemmód (VAIO Care Rescue Mode) képernyő megjelenítéséhez, majd válassza a Indítsa el a BIOS beállítást (Start BIOS setup) lehetőséget.

## Mikor kell helyreállítást vagy frissítést végezni?

- Ha VAIO számítógépének működése bizonytalanná válik

- Ha VAIO számítógépét vírus fertőzte meg

- Ha VAIO számítógépének működésében olyan problémák jelentkeznek, amelyeket nem lehet megoldani hibaelhárítási módszerekkel

- Ha tévedésből megformázta a C: meghajtót

## Mely alkalmazások használhatók a VAIO számítógépe helyreállításához vagy frissítéséhez, illetve helyreállítási adathordozó létrehozásához?

Használja az alábbi alkalmazásokat.

### VAIO Care

- Helyreállítási adathordozók létrehozása

- A számítógép hardvereszközeinek ellenőrzése

### VAIO Care (Helyreállító rendszer üzemmód) : A rendszer visszaállítása és karbantartása (VAIO Care (Rescue Mode) : Recover or maintain your system)

- A VAIO számítógép regisztrálása

- Adatok helyreállítása (biztonsági mentése)

- A beépített tárolóeszközön lévő összes adat törlése

### Windows helyreállítási környezet (Windows RE)

- Frissítés

Tipp

- További információk a VAIO Care és VAIO Care (Helyreállító rendszer üzemmód) : A rendszer visszaállítása és karbantartása (VAIO Care (Rescue Mode) : Recover or maintain your system) súgójában érhetők el.

- A VAIO számítógép a Windows helyreállítási környezet (Windows RE)-ből is helyreállítható.

## Mi az a helyreállítási terület?

A beépített tárolóeszköz helyreállítási területe olyan adatokat tartalmaz, amelyek a rendszer és az alkalmazások helyreállításához szükségesek. Általában a felhasználó nem tudja módosítani vagy törölni az itt lévő adatokat, de megvásárolhatók olyan alkalmazások, amelyek lehetővé teszik ezt.

## Mikor kell helyreállítási adathordozót létrehozni?

A helyreállítási adathordozók segítségével vissza lehet állítani a VAIO számítógépet az eredeti, gyári állapotba. Ha nem sikerül elindítani a Windows rendszert, és korábban törölte a helyreállítási területet, akkor csak a helyreállítási adathordozóval lehet helyreállítani a rendszert.
A helyreállítási adathordozót rögtön a számítógép beüzemelése után érdemes létrehozni.
Kapcsolódó témák
Helyreállítási adathordozók létrehozása
A VAIO számítógép frissítése
Helyreállítás a helyreállítási területről
Helyreállítás helyreállítási adathordozóról
A helyreállítással kapcsolatos megjegyzések