VAIO naudotojo vadovas

Užduotis

# Atminties modulių pridėjimas ir pašalinimas

Norėdami padidinti kompiuterio spartą ar pagerinti jo veikimą vienu metu veikiant kelioms programoms, padidinkite atminties kiekį, įdiegdami pasirenkamus atminties modulius.
Prieš atnaujindami savo kompiuterio atmintį, žr. Pastabos dėl atminties modulių įdėjimo ir išėmimo.[Išsami informacija]
Jei atminties modulį įstatysite į lizdą, bus suaktyvintas dviejų kanalų režimas spartai padidinti.
Atsižvelgiant į modelį, atminties modulio, įmontuoto jūsų kompiuteryje, tipas ir atminties kiekis gali skirtis.

1. Išjunkite VAIO kompiuterį ir išorinius įrenginius ir atjunkite maitinimo laidą bei visus ryšio kabelius.

1. Truputį palaukite, kol VAIO kompiuteris atvės.

Išjungus kompiuterį, vidinės VAIO kompiuterio dalys gali būti įkaitusios. Būkite atsargūs, kad nenusidegintumėte liesdami ką tik išjungtą VAIO kompiuterį.

1. Patieskite švarų audinį ant lygaus, plokščio paviršiaus ir ant jo padėkite savo VAIO kompiuterį, kaip pavaizduota žemiau. Kryžminiu atsuktuvu atsukite ir išimkite varžtus, kad atidarytumėte atminties modulio skyriaus dangtelį.

Žemiau pateiktame paveikslėlyje rodyklėmis nurodytos varžtų vietos.
Kai kuriuose modeliuose naudojami prie atminties modulio dangtelio pritvirtinti varžtai, kurių atsukti negalima.

1. Išimkite akumuliatorių. [Išsami informacija]

1. Palieskite išorinį metalinį objektą, kad iškrautumėte statinį elektros krūvį.

Nelieskite jokių metalinių dalių, esančių VAIO kompiuterio viduje.

1. Jei nėra laisvo lizdo, pašalinkite esamą įdiegtą atminties modulį. Rodyklių kryptimis ištraukite fiksatorius, kol pasirodys modulio kampas (1), tada rodyklių kryptimi ištraukite modulį (2).

1. Išimkite naują atminties modulį iš antistatinės pakuotės.

1. Laikykite atminties modulį už kraštelio ir įstumkite jį į atminties modulio lizdą taip, kad jo užpakalinė jungtis būtų nukreipta žemyn, bei sujunkite modulio griovelį su smulkiu išsikišimu, esančiu lizde.

1. Laikykite atminties modulį už kraštelio ir stumkite jį, kol išgirsite spragtelėjimą, kaip parodyta paveikslėlyje.

Fiksatoriai, esantys abiejose lizdo pusėse, spragteli ir modulis saugiai užfiksuojamas. Nelieskite atminties modulio IC (juodų komponentų).

1. Įdėkite akumuliatorių. [Išsami informacija]

1. Pakeiskite atminties modulio skyriaus dangtelį ir pritvirtinkite jį varžtais, kuriuos atsukote atlikdami 3 veiksmą.

1. Prijunkite visus ryšio kabelius ir išorinius įrenginius, kuriuos atjungėte atlikdami 1 veiksmą, tada įjunkite kompiuterį.

1. Patikrinkite, ar tinkamai pasikeitė sistemos atminties kiekis. [Išsami informacija]

Jei nurodytos sistemos atminties kiekis yra tinkamas, atminties modulį įmontavote sėkmingai.
Susijusi tema
Pastabos dėl atminties modulių įdėjimo ir išėmimo