VAIO lietotāja rokasgrāmata

BUJ

#### Ko darīt, ja pēc barošanas pogas nospiešanas zaļais barošanas indikators iedegas, bet ekrāns joprojām ir tumšs?

- Pārliecinieties, ka spilgtuma un kontrasta vadīklas ir noregulētas pareizi.

- Displeja signāla izvadei var izvēlēties ārējo displeju.
  Nospiediet taustiņus Fn+F7 vairākas reizes, lai izvēlētos vajadzīgo displeja izvadu, pēc tam nospiediet taustiņu Enter.

- Ja izmantojat ārējo displeju, pārliecinieties, ka tas ir pievienots maiņstrāvas kontaktligzdai un ir ieslēgts. Pārliecinieties, ka spilgtuma un kontrasta vadīklas ir noregulētas pareizi.
  Informāciju par to, kā mainīt iestatījumus, skatiet rokasgrāmatā, kas iekļauta displeja komplektācijā.

- Vairākas reizes nospiediet taustiņus Alt+F4, lai aizvērtu lietojumprogrammu logu.
  Iespējams, ka radusies lietojumprogrammas kļūda.

- Ja pēc kāda laika datora ekrāns joprojām ir tumšs, restartējiet VAIO datoru, secīgi veicot turpmāk norādītās darbības. Ņemiet vērā, ka šīs darbības var izraisīt aktīvo datu bojājumus.

- Atvienojiet visas perifērijas ierīces, piemēram, printeri vai USB ierīci, un atvienojiet VAIO datoru no tīkla, ja dators ir pievienots tīklam.

- Nospiediet un turiet nospiestu (Izslēgt (Power)) pogu vairāk nekā četras sekundes un pārliecinieties, ka barošanas indikators nedeg. Pēc tam atkal ieslēdziet VAIO datoru.

- Ja problēmu neizdodas novērst, nospiediet un turiet (Izslēgt (Power)) pogu vairāk nekā četras sekundes un pārliecinieties, ka barošanas indikators nedeg. Atvienojiet visus kabeļus, kas pievienoti VAIO datoram, piemēram, maiņstrāvas adapteri, izņemiet akumulatoru un gaidiet apmēram piecas minūtes. Pēc tam pievienojiet visus kabeļus un perifērijas ierīces, ielieciet akumulatoru un ieslēdziet datoru.

- Ja nav pareizi uzstādīts papildu atmiņas modelis, VAIO dators var neieslēgties.
  Uzstādot atmiņas moduļus, kurus nav norādījusi Sony, vai uzstādot tos nepareizi, dators var nesāknēties vai kļūt nestabils.
  Šajā gadījumā uzstādiet atmiņas moduli.
  Ja izmantojat citu atmiņas moduli, kas nav Sony marķēts atmiņas modulis, sazinieties ar atmiņas moduļa pārdošanas pārstāvi vai ražotāju.

- Ja ienesat VAIO datoru tieši no aukstas vietas siltā vai izmantojat vidē ar augstu mitruma līmeni, datorā var kondensēties mitrums.
  Šādā gadījumā pagaidiet vismaz vienu stundu, pirms ieslēgt datoru.
  Neizmantojiet datoru vidē ar augstu mitruma līmeni (relatīvais mitrums augstāks par 80 %), jo tas var izraisīt datora darbības traucējumu.