VAIO lietotāja rokasgrāmata

Koncepcija

# Par atkopšanu

Atkopšana ir iebūvētā datu nesēja atjaunošana sākotnējā ražotāja stāvoklī. Atsvaidzināšana ir operētājsistēmas pārinstalēšana ar galvenajiem iestatījumiem un saglabātiem personiskajiem datiem.
Ja VAIO dators kļūst nestabils, vispirms atsvaidziniet to. Ja problēmu neizdodas novērst, atkopiet datoru.
Ir divi veidi, kā atkopt datoru:

- No atkopšanas datu nesēja

- No atkopšanas apgabala

Piezīme

- Modeļi, kuri aprīkoti ar 64 GB vai 128 GB cietvielu disku, neatbalsta atsvaidzināšanas funkciju. Ja pārbaudāt SSD cietā diska ietilpību, nospiediet pogu ASSIST, kamēr VAIO dators ir izslēgts, lai izsauktu ekrānu VAIO Care Rescue Mode, un izvēlieties Start BIOS setup.

## Kad man jāveic atkopšana vai atsvaidzināšana?

- Ja VAIO dators kļūst nestabils

- Ja VAIO datoram ir datorvīruss

- Ja VAIO datoram ir problēmas, kuras nevar atrisināt, veicot problēmu novēršanu

- Ja esat formatējis dzini C: kļūdas dēļ

## Kādas lietojumprogrammas man izmantot, lai atkoptu vai atsvaidzinātu VAIO datoru vai izveidotu atkopšanas datu nesēju?

Izmantojiet šādas lietojumprogrammas.

### VAIO Care

- Atkopšanas datu nesēja izveide

- Datora aparatūras pārbaude

### VAIO Care (Rescue Mode) : Recover or maintain your system

- VAIO datora atkopšana

- Datu glābšana (dublēšana)

- Visu datu dzēšana iebūvētajā atmiņas ierīcē

### Windows atkopšanas vide (Windows RE) (Windows Recovery Environment (Windows RE))

- Atsvaidzināt

Padoms

- Lai iegūtu plašāku informāciju, skatiet palīdzības failu, kas iekļauts VAIO Care un VAIO Care (Rescue Mode) : Recover or maintain your system.

- Jūs varat atkopt VAIO datoru arī no Windows atkopšanas vide (Windows RE) (Windows Recovery Environment (Windows RE)).

## Kas ir atkopšanas apgabals?

Atkopšanas apgabalā iebūvētajā atmiņas ierīcē atrodas dati sistēmas un lietojumprogrammas atkopšanai. Parasti jūs nevarat modificēt vai dzēst datus šajā apgabalā, tomēr šim mērķim ir arī komerciāli pieejamas lietojumprogrammas.

## Kādēļ man jāizmanto atkopšanas datu nesējs?

Atkopšanas datu nesēju izmanto, lai atjaunotu VAIO datoru tā sākotnējā ražotāja stāvoklī. Ja Windows nestartējas un jūs esat izdzēsis atkopšanas apgabalu, būs nepieciešams atkopšanas datu nesējs, lai veiktu atkopšanu.
Izveidojiet atkopšanas datu nesēju nekavējoties pēc tam, kad dators ir gatavs lietošanai.
Saistītās tēmas
Atkopšanas datu nesēja izveide
VAIO datora atsvaidzināšana
Atkopšana no atkopšanas apgabala
Atkopšana no atkopšanas datu nesēja
Piezīmes par atkopšanu