Priručnik za VAIO

Često postavljana pitanja

#### Što učiniti ako ne mogu isključiti VAIO računalo?

- Slijedite korake u nastavku kako biste zatvorili sve pokrenute aplikacije, a zatim isključite pa ponovo pokrenite VAIO računalo.

- Povucite aplikaciju iz gornje sredine zaslona u donju sredinu zaslona. [Pojedinosti]

- Pritisnite tipke Alt+F4.
  Ako postoje nespremljeni podaci, spremite ih po zahtjevu.
  Pritisnite tipke Alt+F4 sve dok se ne pojavi prozor Isključivanje sustava Windows (Shut Down Windows) i iz padajućeg izbornika odaberite Isključi računalo (Shut down) te potom U redu (OK).

- Ako ste instalirali novu aplikaciju na vaše VAIO računalo, provjerite radi li aplikacija ispravno, jesu li podaci programa u redu te možete li je koristiti.

- Za tehničku podršku obratite se izdavaču aplikacije ili navedenom pružatelju podrške.

- Ako ste priključili vanjske uređaje, kao što je pisač ili USB uređaj, na VAIO računalo ili povezali računalo na mrežu, odspojite sve vanjske uređaje i prekinite vezu računala i mreže, a zatim isključite računalo.
  Dok računalo komunicira s vanjskim uređajima ili mrežom, sustav Windows ne dopušta isključivanje računala. Uz to, neki upravljački programi vanjskih uređaja ne podržavaju značajku prisilnog isključivanja računala.

- Ako se zaslon računala zaledi, pritisnite tipke Ctrl+Alt+Delete odaberite (Isključi računalo (Shut down)) u desnom donjem kutu zaslona računala i potom odaberite Isključi računalo (Shut down).

- Ako vaše VAIO računalo zaledi s prikazanom porukom da se postavke spremaju ili da se računalo isključuje, slijedite ove postupke navedenim redoslijedom.

- Pritisnite tipke Enter.
  Pričekajte trenutak.

- Ako i dalje dolazi do problema pritisnite tipke Ctrl+Alt+Delete.
  Pričekajte trenutak.

- Ako i nakon svih gore navedenih postupka i dalje ne možete isključiti VAIO računalo, izvršite sljedeće radnje.
  Imajte na umu da izvršavanje ovih radnji može uzrokovati oštećenje podataka s kojima radite. Prije obavljanja sljedećih radnji provjerite jeste li prekinuli vezu računala i mreže.

- Pritisnite tipke Ctrl+Alt+Delete odaberite (Isključi računalo (Shut down)) u desnom donjem kutu zaslona računala i potom odaberite Isključi računalo (Shut down).

- Pritisnite i držite gumb (Napajanje (Power)) dulje od četiri sekunde.

- Odspojite Ac adapter i izvadite bateriju iz VAIO računala.