VAIO lietotāja rokasgrāmata

Uzziņai

# Skārienpaliktņa lietošana

Slidinot pirkstu pa skārienpaliktni, jūs varat pārvietot kursoru pa datora ekrānu.
Kad kursors atrodas uz vajadzīgā vienuma vai objekta, nospiediet kreisās pogas zonu vai labās pogas zonu, lai izpildītu dažādas vai parādītu izvēlnes.

1. Kreisās pogas zona

1. Labās pogas zona

Padoms

- Skārienpaliktņa forma ir atkarīga no iegādātā modeļa.

### Lai noklikšķinātu

Kad kursors atrodas uz vajadzīgā vienuma vai objekta, vienreiz nospiediet kreisās pogas zonu.
Vai arī vienreiz pieskarieties skārienpaliktnim.

### Lai veiktu dubultklikšķi

Kad kursors atrodas uz vajadzīgā vienuma vai objekta, ātri divreiz nospiediet kreisās pogas zonu.
Vai arī ātri divreiz pieskarieties skārienpaliktnim.

### Lai veiktu labās pogas klikšķi

Kad kursors atrodas uz vajadzīgā vienuma vai objekta, vienreiz nospiediet labās pogas zonu.
Vai arī pieskarieties skārienpaliktnim ar diviem pirkstiem.
Atkarībā no kursora atrašanās vietas jūs varat izsaukt dažādas saīsņu izvēlnes.

### Lai vilktu

Kad kursors atrodas uz vajadzīgā vienuma vai objekta, vienreiz nospiediet kreisās pogas zonu un, spiežot uz zonas, slidiniet pirkstu pa skārienpaliktni.
Vai arī ātri divreiz pieskarieties skārienpaliktnim un no otrā pieskāriena slidiniet pirkstu.

### Lai vilktu un nomestu

Velciet ikonu, piemēram, failu, uz vajadzīgo vietu un atlaidiet pirkstu no kreisās pogas zonas.
Vai arī ātri divreiz pieskarieties ikonai un pēc otrā pieskāriena slidiniet pirkstu līdz vajadzīgajai vietai un paceliet pirkstu no skārienpaliktņa.

### Lai ritinātu

Slidiniet divus pirkstus uz augšu un leju pa skārienpaliktni, lai ritinātu vertikāli pa ekrānu.
Slidiniet divus pirkstus no vienas puses uz otru pa skārienpaliktni, lai ritinātu horizontāli pa ekrānu.

### Lai virzītos atpakaļ vai uz priekšu, nekustinot kursoru

Kamēr skatāties vietnes, attēlus utt., uzlieciet trīs pirkstus uz skārienpaliktņa un slidiniet tos no vienas puses uz otru, lai virzītos atpakaļ vai uz priekšu, nepārvietojot kursoru.

### Tuvināšana vai tālināšana

Kamēr skatāties vietnes, attēlus utt., savelciet divus pirkstus kopā, lai veiktu tālummaiņu. Attāliniet pirkstus, lai tuvinātu, vai savelciet pirkstus, lai tālinātu.

### Lai atvērtu lietojumprogrammu izvēlni

Uzlieciet pirkstu skārienpaliktņa augšējā malā un slidiniet pirkstu uz leju.
Lietojumprogrammu izvēlne neparādās, ja lietojumprogramma neatbalsta lietojumprogrammu izvēlni.

### Lai atvērtu viedpogas

Uzlieciet pirkstu skārienpaliktņa labajā malā un slidiniet pirkstu pa kreisi. [Detalizēta informācija]

### Lai pārslēgtos starp lietojumprogrammām

Uzlieciet pirkstu uz skārienpaliktņa kreisās malas un slidiniet pirkstu pa labi, lai pārslēgtos uz aktīvo lietojumprogrammu. Ja darbojas vairāk nekā viena lietojumprogramma, atkārtojiet šo darbību, lai pārslēgtos starp lietojumprogrammām krītošā secībā, sākot ar nesenāk izmantoto lietojumprogrammu.
Piezīme

- Žestu funkcijas (ritināt, atpakaļ / uz priekšu, tuvināt/tālināt, atvērt lietojumprogrammu izvēlni, atvērt viedpogas, pārslēgties starp lietojumprogrammām) var nedarboties atkarībā no VAIO datora darbības apstākļiem vai skārienpaliktņa iestatījumiem.

Padoms

- Lai iegūtu detalizētu informāciju par to, kā izmantot skārienpaliktni, startējiet VAIO Control Center [Detalizēta informācija], noklikšķiniet uz Mouse and Keyboard un izpildiet filmas instrukcijas.

Saistītās tēmas
Skārienpaliktņa iespējošana/atspējošana
Skārienpaliktņa pieskaršanās funkcijas atspējošana
Žestu funkcijas iespējošana/atspējošana