VAIO naudotojo vadovas

Sąvoka

# Apie atsarginio kopijavimo tipus

Savo vertingų duomenų kopijoms daryti galite naudotis „Windows“ Atsarginis kopijavimas ir atkūrimas (Backup and Restore) funkcija.
Siūlomi keli atsarginio kopijavimo tipai jūsų poreikiams patenkinti (žr. toliau).

### Failų atsarginės kopijos

Galima pasirinkti ir išoriniame standžiajame diske padaryti atsargines aplankų ir failų, laikomų jūsų VAIO kompiuteryje, kopijas. Išsamesnės informacijos apie duomenų atsarginį kopijavimą rasite „Windows“ žinynas ir palaikymas (Windows Help and Support). [Išsami informacija]

### Sistemos atvaizdų atsarginis kopijavimas

Galite sukurti atsarginę visos savo VAIO kompiuterio sistemos kopiją. Jei kada nustotų veikti įtaisytasis saugojimo įrenginys ar kompiuteris, galėtumėte panaudoti sistemos atvaizdą ir atkurti tą kompiuterio būseną, kurios jis buvo kuriant atsarginę kopiją.
Sistemos atvaizdžiui sukurti jums reikės papildomo standžiojo disko, suformuoto NTFS formatu. Sistemos atvaizdo atsarginę kopiją galima sukurti ir į „Blu-ray“ arba DVD diską.
Išsamesnės informacijos apie sistemos atvaizdo kūrimą rasite „Windows“ žinynas ir palaikymas (Windows Help and Support). [Išsami informacija]
Pastaba

- Mes jokiu atveju neatkursime ir nekompensuosime jokių prarastų ar sugadintų duomenų, net ir sugedus jūsų VAIO kompiuteriui.

- Sukurkite atkūrimo laikmeną nedelsdami, vos tik pradėsite naudotis savo VAIO kompiuteriu. Jei dėl kompiuterio gedimų negalite padaryti atsarginės duomenų kopijos naudodami „Windows“ funkciją, šiam tikslui pasinaudokite atsarginių kopijų kūrimo priemone, esančia atkūrimo laikmenoje.
  Informacijos apie tai, kaip pasiruošti atkūrimo laikmeną, rasite skirsnyje Atkūrimo laikmenos kūrimas. [Išsami informacija]

Patarimas

- Jei jūsų VAIO kompiuteryje nėra diskų įrenginio, reikės prieš kuriant atsarginę kopiją prie kompiuterio prijungti išorinį įrenginį, pvz., išorinį standųjį diską ar DVD diskų įrenginį arba pakeisti jūsų „C:“ disko skaidinio dydį ir sukurti kitą skaidinį. [Išsami informacija]

Susijusi tema
Apie atsarginį kopijavimą
Duomenų atsarginis kopijavimas negalint paleisti sistemos Windows
Jūsų duomenų atkūrimas su VAIO Data Restore Tool
Sistemos failų atkūrimas naudojant atkūrimo tašką negalint paleisti sistemos Windows