VAIO Felhasználói útmutató

Task

# Portreplikátor csatlakoztatása/leválasztása

VAIO számítógépét portreplikátorhoz csatlakoztathatja (nem tartozék).

## Portreplikátor csatlakoztatása

1. Kapcsolja ki VAIO számítógépét és a hozzá kapcsolódó összes perifériát, és csatlakoztassa le az eszközöket a számítógépről.

Tipp

- Csatlakoztassa le a váltóáramú tápegységet és a VAIO számítógép monitorcsatlakozójához, valamint HDMI-kimenetéhez csatlakozó kábeleket. A VAIO számítógép nem csatlakoztatható a portreplikátorhoz, ha ezek a kábelek csatlakoztatva vannak.

1. Csatlakoztassa a portreplikátort váltóáramú áramforráshoz.

Csatlakoztassa a tápkábel (1) egyik végét a váltóáramú tápegységhez (2), másik végét pedig egy hálózati csatlakozóaljzathoz (3).
Ezután csatlakoztassa az tápegység kábelét a portreplikátor DC IN csatlakozójába (4).
Kigyullad a DC IN jelzőfény.

1. Távolítsa el a portreplikátor csatlakozójának fedelét a VAIO számítógép aljáról.

Megjegyzés

- A portreplikátor csatlakozófedelének eltávolítása nehéz lehet. Ne fejtsen ki túlzott erőt a fedél eltávolításakor, nehogy a VAIO számítógép vagy a fedél megsérüljön. A fedelet tartsa meg a későbbi használathoz.

1. Igazítsa VAIO számítógépe két hátsó sarkát a portreplikátor tartóelemeihez.

Tipp

- Ha VAIO számítógépéhez kiegészítő akkumulátor van csatlakoztatva (nem tartozék):
  Csúsztassa a nyíl által jelzett irányba a fület (1) a portreplikátoron a csatlakozó (2) megemeléséhez. A portreplikátor csatlakoztatásánál ügyeljen, hogy a fül a végéhez legyen igazítva.

- Ha VAIO számítógépéhez nincs kiegészítő akkumulátor csatlakoztatva:
  A számítógép csatlakoztatása károsíthatja a csatlakozókat, ha a csatlakozó megemelt helyzetben van. A fület a nyíllal ellentétes irányba csúsztatva engedje le a csatlakozót.

1. Óvatosan engedje le a VAIO számítógépet, majd a számítógép rögzüléséig nyomja meg a nyilak által jelölt részt.

Ne erőltesse a VAIO számítógépet a portreplikátorra, illetve ne fejtsen ki túlzott nyomást a számítógépre, mert ez mind a számítógépben, mind a portreplikátorban kárt tehet, illetve üzemzavarhoz vezethet.
Megjegyzés

- A portreplikátor váltóáramú áramforráshoz való csatlakoztatásához a megadott tápegységet használja.

- A számítógép a portreplikátorhoz kapcsolása előtt kapcsolja ki a VAIO számítógépet.

- Amíg a VAIO számítógép a portreplikátorhoz csatlakozik, ne mozgassa a számítógépet, mivel leválhat róla, ami sérülést okozhat, illetve mind a számítógépben, mind a portreplikátorban kárt tehet.

## Biztonsági mentés készítése a VAIO számítógépről

Biztonsági mentést készíthet adatairól a portreplikátorhoz tartozó, beépített tárhelyre.
Az adatok biztonsági mentéséhez kövesse a VAIO számítógép a portreplikátorhoz való csatlakoztatása után a képernyőn megjelenő üzeneteket. Amikor a rendszer rákérdez a biztonsági mentés helyére, válassza a portreplikátor beépített tárolóját.
Tipp

- Amikor először készít biztonsági mentést a portreplikátorra, meg kell adnia a kezdeti beállításokat. A kezdeti beállítások megadásához kövesse a képernyőn megjelenő utasításokat.

Megjegyzés

- A biztonsági mentés közben ne válassza le VAIO számítógépét a portreplikátorról.

- Ha a Biztonsági mentés beállítása (Set up backup) ablakban időzített biztonsági mentést állít be, az adatok biztonsági mentésére automatikusan kerül sor. Ha a biztonsági mentés megadott időpontjában leválasztja a VAIO számítógépet a portreplikátorról, az adatok megsérülhetnek. Ha nem szeretné, hogy a háttérben folyó biztonsági mentést észre nem véve a portreplikátor leválasztása miatt adatvesztés történhessen, módosítsa vagy törölje az időzített biztonsági mentést.

## Portreplikátor leválasztása

1. Kapcsolja ki a VAIO számítógépet és az összes perifériát.

1. Emelje le a VAIO számítógépet a portreplikátorról.

1. Helyezze vissza a portreplikátor csatlakozójának fedelét a VAIO számítógép aljára.

Megjegyzés

- A nem elmentett adatok elvesztésének elkerülése érdekében kapcsolja ki VAIO számítógépét, mielőtt leválasztaná a portreplikátorról.

Kapcsolódó témák
A portreplikátor részei és kezelőszervei