VAIO naudotojo vadovas

Nuoroda

# Prieš naudojant belaidį WAN
<Modeliai su belaidžiu WAN>

Tolimojo ryšio tinklas (WAN) – tai plačiai pasklidęs ryšio tinklas, leidžiantis sujungti viena nuo kitos nutolusiose vietose esančius vietinius kompiuterių tinklus; jis dažnai naudojamas ryšio teikėjų, pvz., telekomunikacijos operatorių, teikiamoje ryšio įrangoje.
Naudodami belaidį WAN (WWAN), galite prijungti savo VAIO kompiuterį prie interneto naudodami belaidį tinklą – bet kurioje vietoje, kur yra mobiliojo telefono ryšys.
Atsižvelgiant į naudojamo ryšio teikėją, norint naudoti belaidžio WAN funkciją jums gali reikėti įstatyti SIM kortelę į SIM kortelės laikiklį arba kompiuterio lizdą. Jūsų SIM kortelė saugoma apytiksliai kredito kortelės dydžio atraminėje plokštėje.
Pastaba

- Belaidžio WAN negalima naudoti kai kuriose šalyse ir regionuose.

Patarimas

- Atsižvelgiant į jūsų šalį ir modelį, galite gauti VAIO pasirinkto ryšio teikėjo siūlymą. Tokiu atveju SIM kortelė yra kartono dėžutėje, ryšio teikėjo SIM pakuotėje, arba jau įstatyta į SIM kortelės laikiklį ar lizdą. Jei SIM kortelė nepateikiama su jūsų VAIO kompiuteriu, galite ją įsigyti iš norimo ryšio teikėjo.

## Kaip įstatyti SIM kortelę

1. Išjunkite savo VAIO kompiuterį.

1. Atidarykite SIM kortelės dangtelį, esantį jūsų VAIO kompiuterio apačioje.

1. Paslinkite SIM kortelės laikiklį (1) rodyklės kryptimi ir jį atidarykite.

1. Išstumkite SIM kortelę iš atraminės plokštės ir ją pašalinkite.

1. Įstatykite SIM kortelę į SIM kortelės laikiklį taip, kad spausdinta schema į viršų.

1. Uždarykite SIM kortelės laikiklį ir paslinkite jį rodyklės kryptimi.

1. Uždarykite SIM kortelės dangtelį.

Pastaba

- Nelieskite SIM kortelės spausdintos schemos.

- Prieš įstatydami arba išimdami SIM kortelę tvirtai laikykite savo VAIO kompiuterį.

- Nepažeiskite SIM kortelės: nelenkite ir nespauskite jos.

Susijusi tema
Belaidžių WAN ryšių pradžia<Modeliai su belaidžiu WAN>
Belaidžių WAN ryšių nutraukimas<Modeliai su belaidžiu WAN>