Priručnik za VAIO

Referenca

# Rukovanje ugrađenim uređajem za pohranu

Ugrađeni uređaj za pohranu (pogon tvrdog diska ili SSD pogon) ima visoku gustoću pohrane i podatke čita u kratkom vremenu. Međutim, ako se nepravilno koristi, može se lako oštetiti.
Ako se ugrađeni uređaj za pohranu ošteti, podaci se ne mogu vratiti. Kako biste spriječili gubitak podataka pažljivo rukujte s VAIO računalom.

## Za izbjegavanje oštećenja ugrađenog uređaja za pohranu

- Nemojte naglo pomicati VAIO računalo.

- Držite vaše VAIO računalo dalje od magneta.

- Nemojte postavljati VAIO računalo na mjesto koje je izloženo mehaničkim vibracijama i ne stavljajte ga u nestabilan položaj.

- Ne isključujte napajanje i nemojte ponovo pokretati VAIO računalo dok čita ili zapisuje podatke na uređaj za pohranu.

- Nemojte koristiti VAIO računalo na mjestima koja su izložena velikim promjenama temperature.

- Ne uklanjajte uređaj za pohranu iz VAIO računala.