VAIO lietotāja rokasgrāmata

Uzziņai

# Apiešanās ar diskiem
<Modeļiem, kas aprīkoti ar optisko diskdzini>

Izlasiet šo informāciju, lai aizsargātu datus, kas saglabāti diskos, un pienācīgi rūpējieties par diskiem.

- Noteikti turiet disku aiz tā malām un centrālās atveres, nepieskaroties ierakstīšanas virsmai (atskaņošanas virsmai), kā parādīts zemāk.
  Pirkstu nospiedumi un putekļi uz diska virsmas var izraisīt lasīšanas un rakstīšanas kļūdas. Noteikti uzturiet disku tīru.

- Sony neuzņemas nekādu atbildību par disku problēmām un bojājumiem, kas radušies uzlīmējamu etiķešu piestiprināšanas pie diskiem rezultātā. Uzmanīgi izlasiet rokasgrāmatu, kas iekļauta etiķešu lietojumprogrammas vai etiķešu papīra komplektācijā, un izmantojiet etiķetes uz savu atbildību.

### Lai atbilstoši parūpētos par diskiem

- Lai veiktu normālu tīrīšanu, turiet disku aiz tā malām un izmantojiet mīkstu drānu, lai noslaucītu virsmu no centra uz āru, kā parādīts zemāk.

- Ja disks ir ļoti piesārņots, samitriniet mīkstu drānu ar ūdeni, kārtīgi izgrieziet un izmantojiet, lai noslaucītu diska virsmu. Noslaukiet visu atlikušo mitrumu ar sausu mīkstu drānu.

- Neizmantojiet šķīdinātājus, piemēram, benzīnu, šķīdinātāju, komerciāli pieejamos tīrītājus vai antistatiskos aerosolus, kas var izraisīt diska bojājumus.