Priručnik za VAIO

Referenca

# Napomene o korištenju BLUETOOTH(R) funkcije

Prije korištenja funkcije BLUETOOTH, pročitajte sljedeće mjere predostrožnosti za ispravan rad.

- U nekim zemljama ili regijama korištenje funkcije BLUETOOTH može biti zabranjeno lokalnim propisima.

- Funkcija BLUETOOTH s nekim uređajima možda neće raditi, ovisno o proizvođaču ili verziji aplikacije proizvođača. Prije kupnje provjerite zahtjeve na sustav BLUETOOTH uređaja.
  Za informacije o BLUETOOTH uređajima posjetite VAIO Web-mjesto za podršku.
  Neki BLUETOOTH uređaji zahtijevaju provjeru autentičnosti (uparivanje) prije uspostave veze s drugim uređajem. Izvršite provjeru autentičnosti prije povezivanja s tim uređajima.

- BLUETOOTH uređaji rade u pojasu 2,4 GHz koji upotrebljavaju razni uređaji. BLUETOOTH uređaji koriste tehnologiju za smanjenje radiosmetnji koje dolaze od drugih uređaja u istom pojasu. Međutim, radiosmetnje ipak mogu uzrokovati nižu brzinu komunikacije, smanjenje dosega komunikacije te u nekim slučajevima onemogućiti komunikaciju.

- Brzina i doseg komunikacije ovise o sljedećim uvjetima:

- udaljenost između uređaja koji komuniciraju

- postojanje prepreka između uređaja

- okolina u koju spadaju zidovi i materijali od kojih su zidovi izrađeni

- konfiguracija uređaja

- aplikacija koja se koristi

- stanje okoline koje može utjecati na radiosignale
  Komunikacija se u ovisnosti o stanju okoline može prekinuti.

- Ako vaše VAIO računalo kompatibilno s BLUETOOTH tehnologijom velike brzine i namjeravate je koristiti za komunikacije velike brzine, omogućite bežičnu LAN i funkciju BLUETOOTH na računalu.

- Velike se datoteke tijekom neprekidnog prijenosa mogu se oštetiti zbog ograničenja BLUETOOTH standarda i elektromagnetskih smetnji u okolini.

- Povezivanje više BLUETOOTH uređaja na vaše VAIO računalo može uzrokovati zagušenje kanala što za posljedicu ima nisku brzinu rada uređaja. To je uobičajeno s BLUETOOTH tehnologijom i ne upućuje na neispravan rad.

- Video i audio možda se ne mogu uskladiti ako reproducirate videozapis na VAIO računalu s audio izlazom iz priključenog BLUETOOTH uređaja. To se često događa s BLUETOOTH tehnologijom i ne upućuje na neispravan rad.

- Svi BLUETOOTH uređaji moraju imati certifikat dobiven postupkom koji je propisala grupa Bluetooth SIG kako bi osigurala da su u skladu s BLUETOOTH standardom.
  Čak iako su BLUETOOTH uređaji u skladu s BLUETOOTH standardom, pojedinačna brzina rada, specifikacije i postupci za pojedini uređaj mogu se razlikovati. Razmjena podataka možda neće biti dostupna u svim okolnostima.

- Ne jamči se kompatibilnost svih BLUETOOTH uređaja s vašim VAIO računalom.

- Ako žurno trebate onemogućiti funkciju BLUETOOTH, isključite VAIO računalo.

Povezane teme
O BLUETOOTH(R) funkciji
Komunikacija s drugim BLUETOOTH(R) uređajem poput miša
Prekidanje BLUETOOTH(R) komunikacija
O BLUETOOTH(R) sigurnost
Napomene o korištenju funkcije Wi-Fi(R) (bežični LAN)