VAIO lietotāja rokasgrāmata

Uzziņai

# Piezīmes par LCD ekrānu

Izlasiet šos brīdinājumus par pareizu LCD ekrāna lietošanu.

- LCD ekrāns ir ražots, izmantojot augstas precizitātes tehnoloģiju. Tomēr, iespējams, ka jūs redzēsiet mazus melnus punktiņus un/vai gaišus punktus (sarkanu, zilu vai zaļu), kas pastāvīgi parādās LCD ekrānā. Tas ir normāls ražošanas procesa rezultāts, un tas nenorāda uz darbības traucējumiem.

- Neskrāpējiet LCD ekrāna virsmu un nespiediet uz tās. Tas var izraisīt bojājumus.

- Nespiediet uz LCD ekrāna, ja ekrāns ir aizvērts, jo tas var saskrāpēt LCD ekrānu vai piesārņot to.

- LCD ekrāns darbības laikā var sakarst. Tas ir normāli un nenorāda uz darbības traucējumu.

- Neatstājiet LCD ekrānu pavērstu pret sauli. Tas var bojāt LCD ekrānu. Noteikti aizklājiet tiešo saules gaismu, ja izmantojat VAIO datoru loga tuvumā.

- Nespiediet uz LCD ekrāna vai tā malām, kad atverat LCD ekrānu vai paceļat VAIO datoru. LCD ekrāns var būt jutīgs pret spiedienu vai papildu slodzi, un uzspiešana var bojāt ekrānu vai izraisīt tā darbības traucējumus. Kad atverat datoru, turiet pamatni ar vienu roku un ar otru maigi paceliet LCD ekrānu. Ja nesat datoru ar atvērtu ekrānu, noteikti turiet datoru ar abām rokām.

- Izmantojot VAIO datoru zemās temperatūrās, LCD ekrānā var parādīties atlikušais attēls. Tas nenorāda uz darbības traucējumu. Kad dators atgriežas normālā temperatūrā, ekrāna darbība normalizējas.

- Atlikušais attēls var parādīties LCD ekrānā, ja viens attēls tiek rādīts ilgstoši. Pēc brīža paliekošais attēls pazūd. Lai izvairītos no palikušajiem attēliem, varat izmantot ekrānsaudzētāju.