Priručnik za VAIO

Često postavljana pitanja

#### Što da uradim ako se VAIO računalo ne uključuje (žaruljica pokazivača napajanja ne gori zeleno)?

- Provjerite jesu li svi kabeli čvrsto priključeni u uređaje, poput onih između VAIO računala i AC adaptera, adaptera i kabela za napajanje te kabela za napajanje i strujne utičnice. [Pojedinosti]

- Ako uključite kabel napajanja VAIO računala na produžni kabel s prekidačem, provjerite je li produžni kabel uključen te je li čvrsto priključen u strujnu utičnicu.

- Ako VAIO računalo niste isključili uobičajenim načinom, možda je nadzornik napajanja onemogućen zbog programske pogreške.
  Odspojite sve kabele i vanjske uređaje, kao što su kabel za napajanje i USB uređaj, izvadite bateriju i pričekajte pet minuta. Zatim ih vratite na svoja mjesta i ponovo uključite računalo.

- Prije prvog korištenja VAIO računala, računalo morate priključiti na izvor napajanja putem Ac adaptera.

- Provjerite koristite li priloženi AC adapter tvrtke Sony.
  Radi sigurnosti upotrebljavajte samo punjive baterijske uloške i AC adaptere tvrtke Sony koje tvrtka Sony isporučuje za vaše VAIO računalo.

- Može doći do pogreške baterije.
  Pritisnite i držite gumb za bateriju na donjoj strani VAIO računala za oko tri sekunde s tankim, ravnim predmetom (poput spajalice za papir). [Pojedinosti]

- Provjerite je li baterija ispravno ugrađena.

- Baterija je možda ostala bez energije.

- Provjerite jesu li VAIO računalo u stanju hibernacije pritiskom na gumb (Napajanje (Power)) na računalu.
  Ako gumb (Napajanje (Power)) držite pritisnutim dulje od četiri sekunde, računalo će se automatski isključiti.

- Ako VAIO računalo donesete izravno s hladnog na toplo mjesto ili ga koristite na vlažnom mjestu, vlaga se može kondenzirati unutar računala.
  U tom slučaju ne uključujte računalo najmanje jedan sat.
  Nemojte koristiti računalo na vlažnim mjestima (s relativnom vlažnošću većom od 80%), jer to može uzrokovati neispravan rad računala.