VAIO lietotāja rokasgrāmata

Uzziņai

# Atbilstošas darba vides izveide

Šajā tēmā ir aprakstīts, kur likt un kur nelikt VAIO datoru, un ergonomikas instrukcijas.

## Kur novietot VAIO datoru

Kad novietojat VAIO datoru, nodrošiniet, ka:

- Ir viegli piekļūt barošanas avotam un vajadzīgajiem portiem.

- Ir pietiekami vietas ap datoru.

- Dators atrodas uz plakanas virsmas, kas ir pietiekami plata, un jūs esat pavērsts pret datoru, strādājot ar to.

- Jūs varat novietot datoru savā priekšā, varat sēdēt taisni un turēt apakšdelmus paralēli grīdai.

## Kur nenovietot VAIO datoru

VAIO datora novietošana nepiemērotā vietā var izraisīt bojājumus vai darbības traucējumus. Nelieciet datoru vietā, kur uz to darbojas šie faktori:

- Tieši saules stari

- Magnētiski priekšmeti vai avoti

- Siltuma avoti, piemēram, apkures aprīkojums

- Daudz putekļu

- Augsts mitruma līmenis

- Slikta ventilācija

Piezīme

- Kamēr VAIO dators ir ieslēgts, zona ap gaisa izplūdes atveri var ļoti sakarst. Uzmanieties, pirms pieskarties šai zonai.

- Nelieciet gaisa izplūdes atveres tuvumā priekšmetus, kas var to bloķēt.

Padoms

- VAIO dators izmanto augstfrekvences radiosignālus, kas var izraisīt radio vai TV uztveršanas traucējumus. Ja tas notiek, pārvietojiet datoru piemērotā attālumā no radio vai televizora.

## Ergonomikas apsvērumi

Cik vien iespējams, mēģiniet ievērot šos ergonomikas apsvērumus.

### Mēbeles un poza

Sēdiet krēslā ar labu muguras atbalstu. Noregulējiet krēsla līmeni, lai jūsu pēdas atrastos plakaniski uz grīdas. Komfortablāku pozu var palīdzēt iegūt kāju balsts.
Sēdiet atslābinātā, taisnā pozā un izvairieties liekšanos uz priekšu vai atgāšanos tālu atpakaļ.

### Skatīšanās uz datora ekrānu leņķis

Izmantojiet ekrāna slīpuma funkciju, lai noskaidrotu labāko pozīciju. Kad sēžat sava VAIO datora priekšā ekrānam jābūt acu līmenī vai mazliet zem tā. Noregulējiet arī displeja spilgtuma līmeni.
Jūs varat mazināt slodzi acīm un muskuļu nogurumu, pareizi noregulējot datora ekrāna slīpumu un spilgtumu.

### Apgaismojums

Atrodiet vietu, kur logi un apgaismojums nerada atspulgu un atstarošanos datora ekrānā. Izmantojiet netiešo apgaismojumu, lai izvairītos no gaišiem plankumiem uz datora ekrāna. Pareizs apgaismojums papildina jūsu komfortu un darba efektivitāti.
Piezīme

- Kamēr regulējat skatīšanās leņķi, nepielieciet pārāk lielu spiedienu VAIO datoram, lai izvairītos no mehānisko bojājumu riskiem.

Padoms

- Tādi paši apsvērumi attiecas uz ārējā displeja lietošanu.

## Piezīmes par apiešanos ar VAIO datoru

Ievērojiet šos punktus, lai izvairītos no VAIO datora darbības traucējumiem un bojājumiem.

- Maigi novietojiet VAIO datoru uz plakanas virsmas, lai izvairītos no mehāniskiem triecieniem.

- Izslēdziet VAIO datoru, pirms pārvietot to. Ieslēgta datora pārvietošana var izraisīt cietā diska darbības traucējumus. Noteikti atvienojiet visus datoram pievienotos kabeļus, pirms pārvietot to.

- Nenometiet un nesitiet VAIO datoram. Pat neliels trieciens vai vibrācija var izraisīt cietā diska darbības traucējumus.

- Nenovietojiet VAIO datoru nestabilā pozīcijā.