VAIO naudotojo vadovas

Nuoroda

# Pastabos dėl LCD ekrano

Perskaitykite toliau nurodytus tinkamo naudojimo įspėjimus, kad teisingai naudotumėte LCD ekraną.

- LCD ekranas pagamintas naudojant didelio tikslumo technologiją. Vis dėlto galite pastebėti mažyčius juodus taškelius ir/arba ryškius taškelius (raudonus, mėlynus arba žalius), kurie nuolat pasirodo LCD ekrane. Tai yra įprastas gamybos proceso rezultatas ir nereiškia jokio gedimo.

- Nebraižykite LCD ekrano paviršiaus ir nespauskite jo. Taip galite ekraną sugadinti.

- Kai LCD ekrano dangtis uždarytas, nespauskite jo, nes galite LCD ekraną įbrėžti ar suteršti.

- LCD ekranas veikiant kompiuteriui gali įšilti. Tai normalu ir nereiškia gedimo.

- Nepalikite LCD ekrano ant saulės spindulių. Taip galite LCD ekraną sugadinti. Naudodami VAIO kompiuterį prie lango, saugokite jį nuo tiesioginių saulės spindulių.

- Kai atidarote LCD ekrano dangtį ar keliate savo VAIO kompiuterį, nespauskite LCD ekrano ar jo kraštų. LCD ekranas gali būti jautrus spaudimui ar papildomam įtempimui, tad spausdami ekraną galite jį sugadinti arba jis gali imti veikti netinkamai. Atverdami kompiuterį, viena laika laikykite pagrindą ir švelniai pakelkite LCD ekrano dangtelį kita ranka. Norėdami kompiuterį nešioti su atvertu dangteliu, būtinai jį laikykite abiem rankomis.

- Naudojant VAIO kompiuterį žemos temperatūros aplinkoje, LCD ekrane gali atsirasti liekamasis vaizdas. Tai nereiškia jokio gedimo. Kai kompiuteris vėl bus įprastos temperatūros, ekranas taip pat veiks įprastai.

- Jei LCD ekrane ilgai buvo rodomas tas pats vaizdas, gali atsirasti liekamasis vaizdas. Liekamasis vaizdas pranyksta netrukus. Galite naudoti ekrano užsklandas, kad išvengtumėte liekamųjų vaizdų.