VAIO naudotojo vadovas

Sąvoka

# Apie atkūrimą

Atkūrimas – tai procedūra, per kurią įtaisytasis saugojimo įrenginys grąžinamas į pradinę gamyklinę būseną. Atnaujinimas – tai procedūra, per kurią perdiegiama operacinė sistema, išlaikant pagrindinius parametrus ir asmeninius duomenis.
Jei jūsų VAIO kompiuteris pradeda veikti nestabiliai, atnaujinkite jį. Jei problema išlieka, atkurkite kompiuterį.
Kompiuterį galima atkurti dviem būdais:

- Iš atkūrimo laikmenos

- Iš atkūrimo srities

Pastaba

- Modeliai su 64 GB arba 128 GB SSD diskais nedera su atnaujinimo funkcija. Jei norite patikrinti SSD disko talpą, spustelėkite mygtuką ASSIST (kai jūsų VAIO kompiuteris išjungtas), kad būtų pateiktas ekranas VAIO Care Rescue Mode, tada pasirinkite Start BIOS setup.

## Kada reikia atlikti atkūrimo arba atnaujinimo procedūrą?

- Jei jūsų VAIO kompiuteris pradeda veikti nestabiliai

- Jei jūsų VAIO kompiuteris buvo užkrėstas kompiuteriniu virusu

- Jei susiduriate su savo VAIO kompiuterio veikimo problemomis, kurių nepavyksta atsikratyti taikant trikčių šalinimo procedūrą

- Jei suformatavote C: diską per klaidą

## Kurias programėles naudoti savo VAIO kompiuteriui atkurti ar atnaujinti arba atkūrimo laikmenai sukurti?

Naudokite toliau nurodytas programas.

### VAIO Care

- Atkūrimo laikmenos kūrimas

- Kompiuterio aparatinės įrangos patikra

### VAIO Care (Rescue Mode) : Recover or maintain your system

- VAIO kompiuterio atkūrimas

- Duomenų išsaugojimas (atsarginis kopijavimas)

- Visų duomenų trynimas iš įtaisytojo saugojimo įrenginio

### Windows atkūrimo aplinka (Windows RE) (Windows Recovery Environment (Windows RE))

- Atnaujinti

Patarimas

- Jei reikia daugiau informacijos, vadovaukitės žinyno failu, kuris pateikiamas kartu su VAIO Care ir VAIO Care (Rescue Mode) : Recover or maintain your system.

- Savo VAIO kompiuterį papildomai galite atkurti iš Windows atkūrimo aplinka (Windows RE) (Windows Recovery Environment (Windows RE)).

## Kas yra atkūrimo sritis?

Įtaisytojo saugojimo įrenginio atkūrimo srityje laikomi duomenys, skirti sistemoms ir programoms atkurti. Paprastai duomenų šioje srityje modifikuoti ar panaikinti neleidžiama, bet yra specialiai šiam tikslui sukurtų mokamų programų.

## Kodėl reikia sukurti atkūrimo laikmeną?

VAIO kompiuteriui į gamyklinę būseną atkurti naudojama atkūrimo laikmena. Jei sistema „Windows“ nepasileidžia ir panaikinote atkūrimo sritį, atkūrimo procedūrai atlikti reikės atkūrimo laikmenos.
Rekomenduojama sukurti atkūrimo laikmeną vos tik pradėjus naudotis kompiuteriu.
Susijusi tema
Atkūrimo laikmenos kūrimas
VAIO kompiuterio atnaujinimas
Atkūrimas iš atkūrimo srities
Atkūrimas iš atkūrimo laikmenos
Atkūrimo pastabos