VAIO naudotojo vadovas

Nuoroda

# Jutiklinės planšetės naudojimas

Pirštu braukdami jutiklinį kilimėlį, galite judinti kompiuterio ekrane esantį žymiklį.
Žymiklį perkėlę ant norimo elemento ar objekto, paspauskite kairiojo arba dešiniojo mygtuko zoną įvairioms komandoms paleisti ar meniu pavaizduoti.

1. Kairiojo mygtuko zona

1. Dešiniojo mygtuko zona

Patarimas

- Jutiklinės planšetės forma priklauso nuo įsigyto modelio.

### Kaip spustelėti

Žymikliui esant virš norimo elemento ar objekto, vieną kartą paspauskite kairiojo mygtuko zoną.
Arba vieną kartą bakstelėkite jutiklinį kilimėlį.

### Kaip spustelėti dukart

Žymikliui esant virš norimo elemento ar objekto, greitai dukart paspauskite kairiojo mygtuko zoną.
Arba dukart greitai bakstelėkite jutiklinį kilimėlį.

### Kaip spustelėti dešiniuoju klavišu

Žymikliui esant virš norimo elemento ar objekto, vieną kartą paspauskite dešiniojo mygtuko zoną.
Arba dviem pirštais bakstelėkite jutiklinę planšetę.
Atsižvelgiant į žymiklio vietą, galima pateikti įvairius nuorodų meniu.

### Kaip tempti

Žymikliui esant ant norimo elemento ar objekto, vieną kartą paspauskite kairiojo mygtuko zoną ir, laikydami nuspaudę, braukite pirštu per jutiklinę planšetę.
Arba dukart greitai bakstelėkite jutiklinę planšetę, o antrąkart bakstelėdami braukite pirštu.

### Kaip nutempti

Tempkite piktogramą, pvz., failą, į norimą vietą ir atitraukite pirštą nuo kairiojo mygtuko zonos.
Arba dukart greitai bakstelėkite piktogramą ir antrąkart bakstelėdami braukite pirštu į norimą vietą, tada pirštą nuo jutiklinės planšetės atitraukite.

### Kaip slinkti

Norėdami vertikaliai slinkti ekranu, jutiklinę planšetę braukite dviem pirštais aukštyn ir žemyn.
Norėdami horizontaliai slinkti ekranu, jutiklinę planšetę braukite dviem pirštais iš vienos pusės į kitą.

### Kaip eiti atgal arba pirmyn nejudinant žymiklio

Peržiūrėdami svetaines, paveikslėlius ir kt. ant jutiklinės planšetės padėkite tris pirštus ir braukite jais iš vienos pusės į kitą, kad pereitumėte atgal / pirmyn nejudindami žymiklio.

### Kaip didinti arba mažinti

Peržiūrėdami svetaines, paveikslėlius ir kt. jutiklinę planšetę sužnybkite dviem pirštais, kad keistumėte mastelį. Pirštus tolinkite vieną nuo kito, kad priartintumėte, ir artinkite pirštus, kad nutolintumėte.

### Kaip atverti programėlių meniu

Pirštą padėkite ant viršutiniojo jutiklinės planšetės krašto ir braukite žemyn.
Jei programėlių meniu programėlė nepalaikoma, jis nepasirodo.

### Kaip atverti pagrindinius mygtukus

Pirštą padėkite ant dešiniojo jutiklinės planšetės krašto ir braukite kairėn. [Išsami informacija]

### Kaip perjungti programas

Pirštą padėkite ant kairiojo jutiklinės planšetės krašto ir braukite dešinėn, kad įjungtumėte veikiančią programėlę. Kai veikia daugiau nei viena programėlė, šį veiksmą kartokite. Programėlės bus perjungiamos nuo vėliausiai naudotos iki anksčiausiai naudotos.
Pastaba

- Gestų funkcija (slinkti, atgal/pirmyn, didinti/mažinti, atverti programėlių meniu, atverti pagrindinius mygtukus, perjungti programėles) gali neveikti, atsižvelgiant į jūsų VAIO kompiuterio veikimo būklę arba jutiklinės planšetės parametrus.

Patarimas

- Jei reikia išsamios informacijos, kaip naudotis jutikline planšete, paleiskite VAIO Control Center [Išsami informacija], spustelėkite Mouse and Keyboard ir laikykitės vaizdo įrašų instrukcijų.

Susijusi tema
Jutiklinio kilimėlio įjungimas/išjungimas
Jutiklinio kilimėlio bakstelėjimo funkcijos išjungimas
Gestų funkcijos įjungimas/išjungimas