VAIO Felhasználói útmutató

FAQ

#### Mi a teendő, ha nem tudom kikapcsolni a VAIO számítógépet?

- Az alább leírt módszerek bármelyikét követve lépjen ki minden futó alkalmazásból, majd próbálja ismét kikapcsolni a VAIO számítógépet.

- Húzza az alkalmazást a képernyő felső közepétől az alsó közepe felé. [Részletek]

- Nyomja meg a Alt+F4 billentyűket.
  Ha nem mentette az adatokat, mentse azokat a megerősítő üzenet megjelenésekor.
  Nyomja meg a Alt+F4 billentyűket, amíg megjelenik a A Windows leállítása (Shut Down Windows) ablak, majd válassza a Leállítás (Shut down) lehetőséget a legördülő listából, ezután az OK gombot.

- Ha nemrégiben valamilyen alkalmazást telepített VAIO számítógépére, ellenőrizze, hogy az megfelelően működik-e, az általa használt adatok rendben vannak-e, és győződjön meg arról is, hogy helyesen használta az alkalmazást.

- Lépjen kapcsolatba az alkalmazás kiadójával, vagy forduljon a megfelelő technikai ügyfélszolgálathoz.

- Ha VAIO számítógépéhez perifériás eszköz, például nyomtató vagy USB-eszköz csatlakozik, vagy a számítógép hálózathoz csatlakozik, válassza le az összes perifériát, illetve a hálózati kapcsolatot, majd kapcsolja ki a számítógépet.
  A Windows nem engedi a számítógépet kikapcsolni addig, amíg az perifériás eszközzel vagy a hálózattal kommunikál. Ezenkívül néhány perifériás eszköz illesztőprogramja nem támogatja a számítógép kényszerített leállítását.

- Ha a számítógép képernyője nem változik (lefagyott), nyomja meg egyszerre a Ctrl+Alt+Delete billentyűket, majd válassza a (Leállítás (Shut down)) elemet a számítógép képernyőjének jobb alsó sarkában, majd válassza a Leállítás (Shut down) lehetőséget.

- Ha VAIO számítógépe a beállítások folyamatban levő mentésére vagy a leállításra figyelmeztető üzenetnél fagy le, kövesse sorra az alábbi eljárásokat.

- Nyomja meg az Enter billentyűt.
  Várjon egy kicsit.

- Ha a probléma továbbra is fennáll, nyomja meg egyszerre a Ctrl+Alt+Delete billentyűket.
  Várjon egy kicsit.

- Ha a fentiek elvégzése után még mindig nem tudja kikapcsolni VAIO számítógépét, járjon el a következők szerint.
  Kérjük, vegye figyelembe, hogy az alábbi módszerek a nem mentett adatok sérüléséhez vezethetnek. A következő műveletek elvégzése előtt bontsa a számítógép hálózati kapcsolatát.

- Nyomja meg egyszerre a Ctrl+Alt+Delete billentyűket, majd válassza a (Leállítás (Shut down)) elemet a számítógép képernyőjének jobb alsó sarkában, majd válassza a Leállítás (Shut down) lehetőséget.

- Tartsa lenyomva négy másodpercnél hosszabb ideig a (FőKapcsoló (Power)) gombot.

- Húzza ki a tápegység kábelét, és vegye ki az akkumulátort VAIO számítógépéből.