VAIO naudotojo vadovas

DUK

#### Ką daryti, jei nepavyksta atkurti filmų arba muzikos kūrinių, priimamų per „Wi-Fi“(R) (belaidį LAN), arba jų atkūrimas pertraukiamas? Kodėl lėtai perduodami duomenys?

- Patraukite savo VAIO kompiuterį toliau nuo kliūčių arba arčiau prieigos taško, kurį naudojate.
  Ryšio galimybę veikia atstumas, kliūtys, įrenginio konfigūracija, radijo bangų stiprumas ir (arba) trikdžiai, sienų medžiagos, veikiančios programos ir t.t.

- Jei naudojate prieigos tašką, įrenginys gali būti laikinai perkrautas kitų įrenginių, kurie šiuo metu vykdo su juo duomenų mainus.
  Truputį palaukite ir bandykite dar kartą.

- Pakeiskite savo prieigos taško kanalo parametrą. Keičiant kanalą, gali sumažėti belaidžio tinklo trikdžių ir padidėti duomenų perdavimo sparta.
  Jei atsiranda prieigos taško kanalo trikdžių, duomenų perdavimo sparta gali sumažėti.

- Jei jūsų prieigos taškas trukdo kitiems prieigos taškams, pakeiskite prieigos taško kanalą.
  Papildomos informacijos rasite vadove, kurį gavote su savo prieigos tašku.

- Įsitikinkite, kad šalia jūsų „Wi-Fi“ įrenginių nėra veikiančios mikrobangų krosnelės.
  2,4 GHz dažnių juostą, kurioje veikia „Wi-Fi“, naudoja įvairūs įrenginiai ir aparatai. Jei naudodami „Wi-Fi“ ryšį naudositės ir mikrobangų krosnele, gali sulėtėti duomenų perdavimas, sumažėti veikimo nuotolis arba nutrūkti ryšys.