VAIO Felhasználói útmutató

Reference

# A vezeték nélküli nagy kiterjedésű hálózat használata előtt
<Vezeték nélküli nagy kiterjedésű hálózati funkcióval (WAN) felszerelt modellek>

A nagy kiterjedésű hálózat (WAN) olyan elterjedt kommunikációs hálózat, amely lehetővé teszi egymástól távol található helyi számítógépes hálózatok összekapcsolását. A hálózat gyakran szolgáltatók, például telekommunikációs szolgáltatók által nyújtott kommunikációs lehetőségek révén érhető el.
A vezeték nélküli nagy kiterjedésű hálózat (WWAN) használata lehetővé teszi, hogy VAIO számítógépe vezeték nélküli hálózaton keresztül csatlakozzon az internetre bárhol, ahol van mobil lefedettség.
A vezeték nélküli nagy kiterjedésű hálózat funkció használatához az éppen használatban lévő szolgáltatótól függően szükség lehet arra, hogy SIM kártyát helyezzen a számítógépen lévő SIM kártya foglalatba, illetve aljzatba. A SIM kártya egy nagyjából hitelkártya méretű lapkában található.
Megjegyzés

- A vezeték nélküli nagy kiterjedésű hálózat (WAN) nem minden országban vagy térségben érhető el.

Tipp

- Az Ön országától és a számítógép modelljétől függően lehet, hogy ajánlatot kap a VAIO által választott szolgáltatótól. Ilyenkor a SIM kártya vagy benne van a dobozban, a szolgáltató csomagolásában, vagy már be van helyezve a SIM kártya foglalatba. Ha nem kap SIM kártyát VAIO számítógépéhez, akkor vásárolhat egyet kedvenc telefontársaságától.

## SIM kártya behelyezése

1. Kapcsolja ki a VAIO számítógépet.

1. Nyissa fel a VAIO számítógépe alján található SIM kártya fedelet.

1. Csúsztassa a SIM kártya foglalatot (1) a nyíl által jelzett irányba, majd nyissa fel a foglalatot.

1. Távolítsa el a SIM kártyát úgy, hogy kinyomja a lapkából.

1. Helyezze be a SIM kártyát a foglalatába az áramköri oldalával felfelé.

1. Csukja be a SIM kártya foglalatát, majd csúsztassa a nyíl által jelzett irányba.

1. Csukja be a SIM kártya fedelét.

Megjegyzés

- Ne érintse meg a SIM kártyán lévő áramköröket.

- A SIM kártya behelyezése vagy eltávolítása előtt szilárdan fogja meg a VAIO számítógépet.

- Semmiképpen se tegye tönkre a SIM kártyát úgy, hogy hajlítgatja vagy nyomást gyakorol rá.

Kapcsolódó témák
Vezeték nélküli nagy kiterjedésű hálózati kommunikáció létesítése<Vezeték nélküli nagy kiterjedésű hálózati funkcióval (WAN) felszerelt modellek>
A vezeték nélküli nagy kiterjedésű hálózati kommunikáció leállítása<Vezeték nélküli nagy kiterjedésű hálózati funkcióval (WAN) felszerelt modellek>