VAIO kasutusjuhend

Viide

# Märkused SD-mälukaartide kasutamise kohta

Enne SD-mälukaardi kasutamist lugege järgmisi ettevaatusabinõusid.

- Hoidke SD-mälukaarti lastele kättesaamatus kohas. Sellega kaasneb neelamise oht.

- Ärge puudutage SD-mälukaardi konnektorit sõrmede või metallobjektidega.

- SD-mälukaart sisaldab õrnu elektroonilisi osasid. Ärge lööge, painutage ega pillake seda.

- Ärge võtke lahti ega muutke SD-mälukaarti.

- Ärge niisutage SD-mälukaarti.

- Ärge kasutage ega hoiustage kohas, kus on järgmised tingimused.

- Väga kõrge temperatuur, näiteks päikese kätte pargitud autos.

- Otsene päikesevalgus.

- Suur niiskus või söövitavad ained.

- Ülemäära tolmu.

- Kasutage SD-mälukaarti ja adaptereid, mis ühilduvad standarditega, mida toetab VAIO arvuti. Ühildumatud kaardid ja adapterid võivad pessa kinni jääda, kahjustades arvutit.

- Andmeid ei saa kirjutada kirjutuskaitstud SD-mälukaardile.

- Soovitatav on olulistest andmetest teha varukoopia.

- Salvestatud andmed võivad kaduma minna või olla rikutud järgmistel juhtudel.

- Kui eemaldate SD-mälukaardi või lülitate VAIO arvuti välja sel ajal, kui meediumi juurdepääsu näidikutuli põleb.

- Kui kasutate SD-mälukaarti kohas, kus staatiline elekter või elektrilised häired võivad kaarti segada.

- SD-mälukaardi kaasaskandmisel pange see kindlasti ümbrisesse, et vältida staatilist elektrit.

- Enne SD-mälukaardi kasutamist muu seadmega kui arvutiga, näiteks digitaalkaamera või kaasaskantava heliseadmega, vormindage (lähtestage) SD-mälukaart seadet kasutades.
  Mõned seadmed ei pruugi toetada arvutite failiformaate ja võivad kuvada teate, mis soovitab vormindada SD-mälukaardi. Sellisel juhul kopeerige andmed kaardilt VAIO arvutisse ja vormindage kaart seadet kasutades. Kõik SD-mälukaardil olevad andmed kustutatakse selle vormindamisel.
  Lisateavet vaadake seadmega kaasasolevast juhendist.

- Ärge sisestage võõrkehi SD-mälukaardi pessa.

- Arvuti SD-mälukaardi pesa saab kasutada ainult toetatud mälukaartide lugemiseks/kirjutamiseks ja seda ei saa kasutada muudel eesmärkidel.

- SD-mälukaarte (kuni 2 GB), SDHC-mälukaarte (kuni 32 GB) ja SDXC-mälukaarte (kuni 64 GB), mis on saadaval alates 2012. aasta maist, on kontrollitud ja leiti, et need ühilduvad VAIO arvutiga. Kuid ei ole garanteeritud, et arvutiga ühilduvad kõik SD-mälukaardid, SDHC-mälukaardid või SDXC-mälukaardid.

- Ärge proovige sisestada mälukaardi pessa teist tüüpi mälukaarti või mälukaardi adapterit. Ühildumatu mälukaart või mälukaardi adapter võib pessa kinni jääda, kahjustades VAIO arvutit.

- Mõned SD-mälukaartide tüübid, näiteks UHS-iga (funktsiooniga Ultra High Speed ehk väga kiire andmeedastusega) kaardid võivad muutuda väga kuumaks. Sellisel juhul oodake enne mälukaardi eemaldamist, kuni see jahtub.

Seotud teema
SD-mälukaartide sisestamine ja eemaldamine