VAIO naudotojo vadovas

Nuoroda

# Saugos informacija

Žr. pateiktą saugos vadovą, kur pateikiama išsamios saugos informacijos.

## Kompiuteris

- Jei ant jūsų VAIO kompiuterio nukrito sunkus daiktas arba išsiliejo skysčio, išjunkite kompiuterį, atjunkite nuo maitinimo tinklo ir išimkite bateriją (jei išimama). Prieš vėl naudodami kompiuterį, galite nunešti jį patikrinti kvalifikuotam specialistui.

- Naudokite tik nurodytą periferinę įrangą ir sąsajos kabelius.

- Pasirūpinkite, kad smulkios dalys, pvz., „Memory Stick“ ir „Memory Stick“ adapteriai būtų vaikams nepasiekiamoje vietoje. Vaikai gali netyčia jas praryti.

- Apatinė ir viršutinė jūsų VAIO kompiuterio, kintamosios srovės adapterio ir baterijos dalių temperatūra gali pakilti (dėl procesoriaus ir elektros srovės, generuojamos įkraunant bateriją, poveikio). Tai normalu ir nereiškia gedimo. Išskiriamos šilumos kiekis kinta pagal naudojamus išorinius įrenginius ar programas.

- Jei jūsų VAIO kompiuteris arba kintamosios srovės adapteris įkaista neįprastai daug, išjunkite kompiuterį, atjunkite kintamosios srovės adapterį, išimkite bateriją (jei išimama) ir susisiekite su įgaliotuoju „Sony“ aptarnavimo / techninės pagalbos centru.

## Maitinimo šaltinis

- Nestatykite sunkių objektų ant maitinimo kabelio, nes kitaip galite sukelti gaisrą.

- Atjungdami maitinimo kabelį, traukite už kištuko. Niekada netraukite už paties kabelio.

- Nenaudokite įpjautų ar pažeistų jungiamųjų kabelių.

- Atjunkite savo VAIO kompiuterį nuo kintamosios srovės lizdo, jei planuojate nenaudoti kompiuterio ilgesnį laiką.

- Jei ketinate ilgai nenaudoti savo VAIO kompiuterio, ištraukite iš jo bateriją, kad ji nebūtų pažeista.

## Ausinės

- Nenaudokite ausinių vairuodami, važiuodami dviračiu ar valdydami bet kokią motorinę transporto priemonę. Taip galite sukelti eismo įvykio pavojų, be to, tam tikrose teritorijose naudotis ausinėmis vairuojant yra neteisėta. Gali būti potencialiai pavojinga garsiai klausytis muzikos vaikštant, ypač – einant per pėsčiųjų perėją.

- Neklausykite muzikos labai garsiai. Klausos specialistai pataria vengti garsiai, nepertraukiamai ir ilgai klausytis muzikos. Jei pradeda spengti ausyse, sumažinkite garsumą arba visai nebeklausykite.