VAIO naudotojo vadovas

Užduotis

# Formatuoti „Memory Stick“

„Memory Stick“ pagal numatytuosius parametrus yra suformatuota naudojant specialųjį FAT formatą ir paruošta naudoti.
Formatuodami laikmeną, įsitikinkite, kad naudojate įrenginį, sukurtą laikmenoms formatuoti ir palaikantį „Memory Stick“.
Jei norite pakartotinai formatuoti laikmeną savo VAIO kompiuteryje, vadovaukitės tolesniais veiksmais.
Pastaba

- Formatuojant „Memory Stick“, ištrinami visi laikmenoje saugomi duomenys. Jei nenorite, kad duomenys būtų ištrinti, nepamirškite sukurti atsarginę svarbių duomenų kopiją.

- Formatuojant neišimkite „Memory Stick“ iš lizdo. Taip kortelę galima sugadinti.

1. Raskite „Memory Stick“ lizdą.

1. Atsargiai kiškite „Memory Stick“ į lizdą, kol išgirsite spragtelėjimą. [Išsami informacija]

1. Atidarykite Kompiuteris (Computer). [Išsami informacija]

1. Dešiniuoju pelės klavišu spustelėkite piktogramą „Memory Stick“ ir pasirinkite Formatas (Format).

Pasirodo langas Formatuoti „Memory Stick“ (Format Memory Stick).

1. Pasirinkite Atkurti numatytąsias įrenginio reikšmes (Restore device defaults).

Priskyrimo bloko ir failų sistemos dydis bus pakeistas į numatytuosius parametrus.
Pastaba

- Nepasirinkite NTFS iš išskleidžiamojo sąrašo Failų sistema (File system), nes kortelė dėl to gali sugesti.

Patarimas

- Pasirinkus Greitas formatavimas (Quick Format), esantį dalyje Formatavimo parinktys (Format options), formatavimo procesas bus baigtas greičiau.

1. Pasirinkite Pradėti (Start).

Vadovaukitės ekrane pateikiamomis instrukcijomis.
Pastaba

- Atsižvelgiant į laikmenos tipą, „Memory Stick“ formatavimas gali užtrukti.

Susijusi tema
Apie „Memory Stick“
Suderinamas „Memory Stick“
Įstatyti/išimti „Memory Stick“
Pastabos naudojant „Memory Stick“