VAIO naudotojo vadovas

Nuoroda

# Pastabos dėl SD atminties kortelių naudojimo

Prieš pradėdami naudoti SD atminties korteles, perskaitykite tolesnius tinkamo naudojimo įspėjimus.

- Saugokite SD atminties korteles nuo vaikų. Vaikas laikmeną gali praryti.

- Nelieskite SD atminties kortelės jungties pirštais arba metaliniais objektais.

- SD atminties kortelėje yra trapių elektroninių komponentų. Nedaužykite, nelankstykite ir nenumeskite.

- Neišardykite ir nemodifikuokite SD atminties kortelės.

- Nesušlapinkite SD atminties kortelės.

- Nenaudokite ir nesaugokite vietoje, kurioje:

- itin aukšta temperatūra, pvz., saulėje pastatytame automobilyje;

- tiesioginė saulės šviesa;

- didelis drėgnis arba yra koroziją sukeliančių medžiagų;

- daug dulkių.

- Nepamirškite naudoti SD atminties kortelių ir adapterių, atitinkančių standartus, kuriuos palaiko jūsų VAIO kompiuteris. Nesuderinamos kortelės ir adapteriai gali įstrigti lizde ir apgadinti kompiuterį.

- Negalima įrašyti duomenų į nuo rašymo apsaugotą SD atminties kortelę.

- Rekomenduojama sukurti atsarginę svarbių duomenų kopiją.

- Saugomus duomenis galima prarasti arba sugadinti, jei:

- Išimate SD atminties kortelę arba išjungiate savo VAIO kompiuterį, kai dega prieigos prie laikmenos indikatoriaus šviesos signalas.

- Naudojate SD atminties kortelę vietoje, kur statinė elektra arba elektros triukšmas gali sutrikdyti kortelės veikimą.

- Prieš nešdami SD atminties kortelę įdėkite ją į dėklą, kad išvengtumėte statinės elektros.

- Prieš pradėdami naudoti SD atminties kortelę su kitu įrenginiu (ne kompiuteriu), pvz., skaitmenine kamera arba nešiojamuoju garso įrenginiu, formatuokite (inicijuokite) SD atminties kortelę naudodami tą įrenginį.
  Kai kurie įrenginiai gali nepalaikyti kompiuterių failų formato ir rodyti pranešimą, kuriame rekomenduojama formatuoti SD atminties kortelę. Tokiu atveju kopijuokite duomenis iš kortelės į savo VAIO kompiuterį ir formatuokite kortelę naudodami tą įrenginį. Visi SD atminties kortelėje saugomi duomenys formatuojant bus panaikinti.
  Jei reikia daugiau informacijos, vadovaukitės su įrenginiu pateiktu vadovu.

- Į SD atminties kortelės lizdą nekiškite tam neskirtų objektų.

- SD atminties kortelės lizdą galima naudoti tik palaikomoms atminties kortelėms nuskaityti / įrašyti – kitais tikslais naudoti negalima.

- SD atminties kortelės (iki 2 GB), SDHC atminties kortelės (iki 32 GB) ir SDXC atminties kortelės (iki 64 GB), kurias galima įsigyti nuo 2012 m. gegužės, buvo patikrintos ir yra suderinamos su jūsų VAIO kompiuteriu. Bet negalime garantuoti, kad visos SD atminties kortelės, SDHC atminties kortelės arba SDXC atminties kortelės bus suderinamos su kompiuteriu.

- Nebandykite įdėti atminties kortelės arba atminties kortelės adapterio į kito tipo atminties kortelės lizdą. Nesuderinamos atminties kortelės arba atminties kortelės adapteris gali įstrigti lizde ir apgadinti jūsų VAIO kompiuterį.

- Kai kurių tipų SD atminties kortelės, pvz., su UHS (itin didelės spartos duomenų perdavimo funkcija, angl. „Ultra High Speed“), dėl nuolatinės prieigos prie atminties kortelių gali stipriai įkaisti. Tokiu atveju prieš išimdami atminties kortelę šiek tiek palaukite, kol ji atvės.

Susijusi tema
SD atminties kortelių įdėjimas / išėmimas