Priručnik za VAIO

Referenca

# O međunarodnom programu ENERGY STAR(R)

Sljedeći se podaci odnose samo na proizvode označene oznakom ENERGY STAR.
Kao partner ENERGY STAR, tvrtka Sony potvrđuje da ovaj proizvod udovoljava norme energetske učinkovitosti ENERGY STAR.
Međunarodni ENERGY STAR program za uredsku opremu (eng. International ENERGY STAR Office Equipment Program) program je koji promiče uštedu energije u korištenju računala i uredske opreme. Program podržava razvoj i širenje proizvoda koji uspješno smanjuju potrošnju energije.
Podrobne informacije o programu ENERGY STAR potražite na sljedećim web-mjestima:

- http://www.energystar.gov (SAD)

- http://www.eu-energystar.org (Europa)

Ovo je računalo dizajnirano u skladu s ENERGY STAR normama i isporučeno je sa sljedećim postavkama koje se odnose na računalo koje se napaja energijom iz strujne utičnice:

- pozadinsko osvjetljenje LCD zaslona automatski se isključuje nakon manje od 15 minuta neaktivnosti

- računalo prelazi u stanje mirovanja nakon manje od 30 minuta neaktivnosti.

Pritisnite tipku (Napajanje (Power)) kako biste vratili računalo u uobičajeni način rada.