VAIO naudotojo vadovas

Užduotis

# Prisijungimas prie interneto naudojant laidinį ryšį

Prieš naudodami internetą, turite prisiregistruoti prie interneto paslaugų teikėjo (IPT) ir nustatyti įrenginius, kurių reikia norint prijungti VAIO kompiuterį prie interneto.
Vieną LAN kabelio (nepridedamas) galą prijunkite prie savo VAIO kompiuterio LAN prievado, o kitą – prie tinklo.
Pastaba

- Išsamios informacijos apie prietaisus, kurių reikia prisijungti prie interneto ir kaip prie jo prijungti savo VAIO kompiuterį, gausite susisiekę su savo IPT.

- Jungdami savo VAIO kompiuterį prie interneto, įsitikinkite, kad naudojate kabelį, ant kurio parašyta „Network“ arba „Ethernet“.

- Prie LAN tinklo neprisijungsite, jei BIOS sąrankos ekrane ties LAN prievadu nustatysite „Disabled“. Tokiu atveju reikia pakeisti BIOS parametrą. [Išsami informacija]

- Nejunkite į savo VAIO kompiuterio LAN prievadą telefono kabelio.
  Jei LAN prievadas bus prijungtas prie toliau nurodytų tinklų ar telefono linijų, prievadui tiekiama didesnio stiprio srovė gali jį apgadinti, jis gali perkaisti arba gali kilti gaisras.

- Bet kuris tinklas, išskyrus 1000BASE-T/100BASE-TX/10BASE-T tipo tinklus

- Viešojo telefono ryšio abonento linija

- Vietinė telefono stotelė (PBX)

- Namų (vidaus telefono ryšys) arba verslo telefono linijos (kelių linijų verslo telefono ryšys)

Patarimas

- Kad prijungtumėte savo VAIO kompiuterį prie interneto naudodami „Wi-Fi(R)“ (belaidžio LAN) funkciją, turite nustatyti „Wi-Fi“ parametrus. [Išsami informacija]

- Jei jūsų VAIO kompiuteris prijungtas prie prievado skirstytuvo (nepridedamas), LAN kabelį galite prijungti prie prievado skirstytuvo LAN prievado. [Išsami informacija]

Susijusi tema
Apie interneto ryšių paslaugas
Apie tinklą (LAN)
„Wi-Fi(R)“ (belaidžio LAN) ryšių pradžia