VAIO naudotojo vadovas

DUK

#### Ką daryti, jei nepavyksta išspausdinti dokumento?

- Pasirūpinkite, kad būtų teisingai sukonfigūruoti spausdintuvo parametrai.
  Informacijos apie spausdintuvo parametrus rasite vadove, kuris buvo pridėtas prie jūsų spausdintuvo.

- Spausdintuvas turi būti įjungtas.
  Žr. su spausdintuvu pateiktą vadovą, kur rasite papildomos informacijos.

- Pasirūpinkite, kad būtų gerai sujungtos jungtys tarp spausdintuvo maitinimo kabelio ir kintamosios srovės adapterio bei tarp pastarojo ir elektros lizdo.

- Įsitikinkite, kad įdiegta tinkama spausdintuvo tvarkyklė.
  Prijungus naują spausdintuvą, pirmiausia reikia įdiegti jo tvarkyklę.
  Informacijos apie tai, kaip įdiegti spausdintuvo tvarkyklę, rasite su spausdintuvu pateiktame vadove arba apsilankykite gamintojo svetainėje.

- Patikrinkite, ar spausdintuvas rodomas kaip prijungtas, paruoštas ir pan.
  Tada pasirūpinkite, kad būtų tinkamai sukonfigūruoti spausdintuvo parametrai (kaip nurodyta su juo pateiktame vadove).

- Užtikrinkite, kad jūsų spausdintuvas būtų nustatytas į Nustatyti kaip numatytąjį spausdintuvą (Set as Default Printer).
  Žr. „Windows“ žinynas ir palaikymas (Windows Help and Support), kur rasite išsamesnės informacijos. [Išsami informacija]

- Užtikrinkite, kad jūsų spausdintuvas derėtų su sistema „Windows“, įdiegta jūsų VAIO kompiuteryje.

- Užtikrinkite, kad jūsų spausdintuvas būtų prijungtas prie jūsų tinklo (LAN).
  Jei spausdintuvas yra tiesiogiai prijungtas prie tinklo (LAN), patikrinkite, ar veikia maršruto parinktuvas arba šakotuvas.
  Jei spausdintuvas prijungtas prie spausdinimo serverio, patikrinkite, ar spausdinimo serveryje rodomas klaidos pranešimas.

- Patikrinkite, ar tinkamai veikia programa.
  Galbūt programa nedera su jūsų dokumento formatu. Tokiu atveju jūsų dokumentas nebus išspausdintas tinkamai.
  Susisiekite su programos leidėju arba jūsų spausdintuvo gamintoju.

- Patikrinkite, ar jūsų spausdintuvui parinktas tinkamas spausdintuvo prievadas.
  Papildomos informacijos apie spausdintuvo prievado parametrus rasite spausdintuvo vadove arba gausite susisiekę su gamintoju.