VAIO Felhasználói útmutató

Reference

# Megjegyzések a Wi-Fi(R) (Vezeték nélküli helyi hálózat) funkció használatához

A Wi-Fi funkció használatának megkezdése előtt olvassa el a helyes felhasználásra vonatkozó alábbi figyelmeztetéseket.

- Bizonyos országokban/területeken a Wi-Fi termékek használatát korlátozhatják a helyi szabályozások.

- A Wi-Fi eszközök a 2,4 GHz-es frekvenciasávot használják az adatforgalomhoz, ezt azonban különféle egyéb eszközök is használják. Bár minimalizálják az azonos frekvenciasávot használó egyéb eszközök által okozott rádiófrekvenciás interferenciát, ez az interferencia mégis a kommunikáció sebességének és hatótávolságának csökkenését, illetve kommunikációs hibák megjelenését okozhatja.

- Ha BLUETOOTH számítógépének VAIO funkciója és 2,4 GHz-es Wi-Fi funkciója is engedélyezve van, interferencia léphet fel, ami csökkent adatátviteli sebességhez és más problémákhoz vezethet.

- Ha utazás közben szeretne Wi-Fi rendszeren keresztül kommunikálni, lehetséges, hogy szerződést kell kötnie egy Wi-Fi szolgáltatóval.

- Ha VAIO számítógépe az IEEE 802.11a/b/g/n szabványnak felel meg, az 5 GHz-es Wi-Fi funkció kültéri használatát a törvény tiltja.

- A kommunikáció sebessége és hatótávolsága a következő körülményektől függően változhat:

- Az eszközök távolsága

- Az eszközök között található fizikai akadályok

- Az eszköz konfigurációja

- A rádiójel-átviteli körülmények

- A környezet (például a falak alapanyaga)

- Alkalmazások használatban
  A nem megfelelő jelátviteli körülmények miatt a kommunikáció meg is szakadhat.

- A műszaki jellemzőknél megadott adatátviteli sebesség egy elméleti maximális érték, és nem feltétlenül tükrözi a valós adatátviteli sebességet.

- A tényleges adatátviteli sebesség adott esetben nem olyan gyors, mint a VAIO számítógépen kijelzett sebesség.

- A 2,4 GHz-es és az 5 GHz-es frekvenciasávot használó Wi-Fi frekvenciasávok nem tudnak egymással kommunikálni.

- Az IEEE 802.11g és az IEEE 802.11n (2,4 GHz) szabványnak megfelelő hálózatok adatátviteli sebessége interferencia okozta hatásoknak lehet kitéve az IEEE 802.11b szabványnak megfelelő termék használata esetén. Az IEEE 802.11g és az IEEE 802.11n szabványnak megfelelő hálózatok automatikusan csökkentik az átviteli sebességet, hogy megőrizzék kompatibilitásukat az IEEE 802.11b szabványnak megfelelő termékekkel. Az átviteli sebesség visszaállítható a hozzáférési pont csatornabeállításainak megváltoztatásával.

- A Wi-Fi funkció azonnali leállításához kapcsolja ki VAIO számítógépét.

- A WLAN szabvány a következő titkosítási módszereket tartalmazza: WEP-titkosítás (Wired Equivalent Privacy, vezetékes hálózatokkal egyenértékű biztonsági protokoll), WPA2-titkosítás (Wi-Fi Protected Access 2) és WPA-titkosítás (Wi-Fi Protected Access). Az IEEE és a Wi-Fi Alliance által közösen javasolt WPA2-titkosítás és WPA-titkosítás olyan együttműködést lehetővé tevő biztonsági fejlesztéseken alapuló szabványok specifikációi, amelyek megnövelik a meglévő Wi-Fi hálózatok adatvédelmi és hozzáférés-szabályozási szintjét. A WPA-titkosítást úgy dolgozták ki, hogy kompatibilis legyen a későbbi IEEE 802.11i specifikációval. A továbbfejlesztett adattitkosítási TKIP protokollt (Temporal Key Integrity Protocol), valamint a 802.1X és az EAP protokollt (Extensible Authentication Protocol) használó felhasználóhitelesítést alkalmazza. Az adattitkosítás védelmet nyújt az ügyfélrendszerek és a hozzáférési pontok közötti, sebezhető vezeték nélküli kapcsolaton keresztül történő átvitelhez. Emellett a helyi hálózatok további szokásos biztonsági mechanizmusai is részei az adatvédelemnek; ilyen például a jelszavas védelem, a végponttól végpontig történő titkosítás, a virtuális magánhálózatok és a hitelesítés. A WPA2-titkosítás (a WPA második generációja) erősebb adatvédelmet és hálózati hozzáférés-szabályozást valósít meg, és biztosítja a 802.11 szabvány összes verziójának megfelelő eszköz védelmét, beleértve a 802.11b, a 802.11a, a 802.11g és a 802.11n szabványt, többsávos és többmódusú változatban. Ezenkívül az elfogadott IEEE 802.11i szabványon alapulva a WPA2-titkosítás kormányzati szintű biztonságot nyújt a National Institute of Standards and Technology (NIST) FIPS 140-2 szabványának megfelelő AES titkosítási algoritmus és a 802.1X-alapú hitelesítés felhasználásával. A WPA2-titkosítás visszamenőlegesen kompatibilis a WPA-titkosítással.

Kapcsolódó témák
A Wi-Fi(R) (Vezeték nélküli helyi hálózat) szabványokról
Wi-Fi(R) (Vezeték nélküli helyi hálózat) kommunikáció indítása
Wi-Fi(R) (Vezeték nélküli helyi hálózat) kommunikáció leállítása
A BLUETOOTH(R) használatával kapcsolatos megjegyzések