VAIO lietotāja rokasgrāmata

Uzziņai

# Piezīmes par atmiņas moduļu pievienošanu vai noņemšanu

Pirms pievienot vai izņemt atmiņas moduļus, uzmanīgi izlasiet turpmākos brīdinājumus.

- Jūsu VAIO dators un atmiņas moduļi izmanto augstas precizitātes komponentus un elektronisko savienotāju tehnoloģiju. Lai izvairītos no garantijas zaudēšanas produkta garantijas periodā, mēs iesakām:

- Sazinieties ar pārstāvi, lai uzstādītu jaunu atmiņas moduli.

- Neuzstādiet atmiņas moduli patstāvīgi, ja nepārzināt datora atmiņas jaunināšanas procedūru.

- Nepieskarieties savienotājiem un neatveriet atmiņas moduļu nodalījuma vāku.

- Lai saņemtu palīdzību, sazinieties ar pilnvarotu Sony servisa/atbalsta centru. Lai atrastu tuvāko centru vai aģentu, skatiet tiešsaistes atbalsta vietni.[Detalizēta informācija]

- Ja pievienojat vai noņemat atmiņas moduļus patstāvīgi, tas var izraisīt VAIO datora darbības traucējumus vai negadījumus, ko izraisa slota salūšana vai savienojuma kļūda. Šajā gadījumā tiks iekasēta maksa par remontu.

- Uzmanieties, lai netraumētu plaukstas vai pirkstus ar asām VAIO datora atmiņas moduļu, iekšējo komponentu vai plašu malām.

- Uzmanieties, lai neaizķertu pirkstus aiz VAIO datora iekšējiem kabeļiem, jo kabelis var kļūt vaļīgs vai atvienoties.

- Ja VAIO dators ir ieslēgts, kamēr iekšpusē atrodas šķidrums, piemēram, ūdens, vai cits nepiederošs priekšmets, tas var izraisīt aizdegšanos. Pirms ieslēgt VAIO datoru, noteikti izņemiet nepiederošus priekšmetus un piestipriniet atmiņas moduļu nodalījuma vāku.

- Sony negarantē, ka trešo pušu atmiņas moduļi strādās jūsu VAIO datorā. Lai saņemtu informāciju par trešo pušu atmiņas moduļiem, sazinieties ar attiecīgo tirdzniecības pārstāvi.

- Noteikti izslēdziet VAIO datoru un perifērijas ierīces un atvienojiet visus papildinājumus un savienojumu kabeļus, pirms pievienot vai noņemt atmiņas moduļus. Ja tas netiek izdarīts, tas var izraisīt atmiņas moduļa, VAIO datora vai perifērijas ierīču bojājumus.

- Lai izvairītos no bojājumiem, ko rada elektrostatiskā izlāde uz atmiņas moduļiem, izpildiet šīs instrukcijas:

- Nestrādājiet vietā, kur viegli rodas statiskā elektrība, piemēram, uz paklāja.

- Pirms pievienot vai noņemt atmiņas moduļus, pieskarieties VAIO datoram ārējiem metāla priekšmetiem, lai izvairītos no elektrostatiskās izlādes. Nepieskarieties metāla daļām datora iekšpusē.

- Neatveriet atmiņas moduļa iepakojumu, pirms esat gatavs uzstādīt moduli. Iepakojums aizsargā moduli no elektrostatiskās izlādes. Lai glabātu moduli, apsedziet to ar antistatisko maisiņu vai alumīnija folijas loksni.

- Kad turat atmiņas moduli, nepieskarieties moduļa shēmām vai elektriskajam kontaktam.

- Neievietojiet atmiņas moduli slotā, vērstu nepareizā virzienā. Tas var izraisīt moduļa vai slota bojājumus vai plates aizdegšanos.

- Izmantojiet skrūvgriezi, kurš atbilst skrūvju izmēram (piemēram, mazo skrūvgriezi).

- Neizskrūvējiet un nepalaidiet vaļīgāk skrūves, kas nav paredzētas izskrūvēšanai.

Saistītās tēmas
Atmiņas moduļu pievienošana vai noņemšana
Sistēmas informācijas skatīšanās