VAIO Felhasználói útmutató

Reference

# Az érintőtábla használata

Az ujját az érintőtáblán csúsztatva mozgathatja a mutatót a számítógép képernyőjén.
Ha a mutató a kívánt elem vagy objektum fölé kerül, nyomja meg a bal oldali vagy a jobb oldali gombzónát különféle parancsok végrehajtásához, illetve menük megjelenítéséhez.

1. Bal oldali gombzóna

1. Jobb oldali gombzóna

Tipp

- Az érintőtábla alakja függ attól, hogy melyik modellt vásárolta meg.

### Kattintás

Ha a mutató a kívánt elem vagy objektum fölött van, nyomja meg egyszer a bal oldali gombzónát.
Ugyanezt éri el, ha egyszer megérinti az érintőtáblát.

### Dupla kattintás

Ha a mutató a kívánt elem vagy objektum fölött van, nyomja meg kétszer gyorsan egymás után a bal oldali gombzónát.
Ugyanezt éri el, ha gyorsan egymás után kétszer megérinti az érintőtáblát.

### Kattintás jobb oldali gombbal

Ha a mutató a kívánt elem vagy objektum fölött van, nyomja meg egyszer a jobb oldali gombzónát.
Ugyanezt éri el, ha két ujjal megérinti az érintőpárnát.
A mutató pillanatnyi helyétől függően különféle helyi menük jelenhetnek meg.

### Elemek húzása

Ha a mutató a kívánt elem vagy objektum fölött van, nyomja meg egyszer a bal oldali gombzónát, és a zónát lenyomva tartva mozgassa az ujját az érintőtáblán.
Másik megoldásként érintse meg gyorsan egymás után kétszer az érintőtáblát, és a második érintésből indítsa el az ujjcsúsztatást.

### Elemek áthelyezése húzással

Húzással mozgassa a megfelelő ikont (például fájlt) a kívánt helyre, majd emelje fel az ujját a bal oldali gombzónáról.
Ugyanezt érheti el, ha a mutatót az ikon fölött tartva gyorsan egymás után kétszer megérinti az érintőtáblát, majd a második érintésből indulva – az ujját az érintőtáblán húzva – a kívánt helyre mozgatja az ikont, végül leveszi az ujját az érintőtábláról.

### Görgetés

A képernyőn történő függőleges irányú görgetéséhez csúsztassa két ujját felfelé és lefelé az érintőpárnán.
A képernyőn történő vízszintes irányú görgetéséhez csúsztassa két ujját oldalirányban az érintőpárnán.

### Előre és vissza mozgás a mutató mozgatása nélkül

Ha webhelyek, képek stb. megtekintése közben az egérmutató mozgatása nélkül szeretné használni az előre vagy a vissza műveletet, tegye három ujját az érintőpárnára és csúsztassa őket oldalirányban.

### Nagyítás vagy kicsinyítés

Webhelyek, képek stb. megtekintése közben nagyításhoz egymástól távolítva csúsztassa szét két ujját az érintőpárnán. Ha távolítja a két ujját, nagyobb lesz a kép, ha közelíti, kisebb.

### Az alkalmazás menü megnyitása

Tegye ujját az érintőpárna felső szélére, majd húzza lefelé.
Ha az alkalmazás az alkalmazásmenüt nem támogatja, akkor az nem fog megjelenni.

### A gombsáv megnyitása

Tegye ujját az érintőpárna jobb szélére, majd húzza balra. [Részletek]

### Alkalmazások váltása

Tegye ujját az érintőpárna bal szélére, majd húzza jobbra a futó alkalmazásra történő átváltáshoz. Ha egynél több alkalmazás fut, akkor az alkalmazásoknak a legutóbb használt alkalmazástól számítva csökkenő sorrendben történő váltogatásához ismételje meg ezt a műveletet.
Megjegyzés

- Előfordulhat, hogy a kézmozdulatos funkció (görgetés, vissza/előre, nagyítás/kicsinyítés, az alkalmazásmenü megnyitása, a gombsáv megnyitása, az alkalmazások közti váltás), a VAIO számítógépének üzemi körülményeitől vagy az érintőpárna beállításaitól függően nem működik.

Tipp

- Az érintőpárna használatának részletes megismeréséhez indítsa el a VAIO Control Center [Részletek] programot, kattintson a Egér és billentyűzet (Mouse and Keyboard) lehetőségre és kövesse az útmutató videók utasításait.

Kapcsolódó témák
Az érintőtábla engedélyezése/letiltása
Az érintőtábla érintésérzékelési funkciójának letiltása
A kézmozdulatos funkció engedélyezése/letiltása