VAIO Felhasználói útmutató

Task

# SD memóriakártya behelyezése/eltávolítása

A VAIO számítógép egy SD memóriakártya-foglalattal rendelkezik. Ez a foglalat a számítógép, valamint az ilyen típusú kártyát használó digitális fényképezőgépek, kamerák, zenelejátszók, illetve egyéb hang- és videoeszközök közötti adatcserére szolgál.
A számítógép SD-kártyafoglalata a következő memóriakártya-típusok fogadására alkalmas:

- SD -memóriakártya

- SDHC -memóriakártya

- SDXC -memóriakártya

## SD-memóriakártya behelyezése

1. Keresse meg az SD-kártyafoglalatot.

1. Tartsa az SD-memóriakártyát úgy, hogy a nyíl a foglalat felé mutasson, majd óvatosan csúsztassa a nyílásba kattanásig.

Az SD-memóriakártya ikonja csak a memóriakártya megfelelő foglalatba helyezését követően válik láthatóvá a Számítógép (Computer) ablakban [Részletek].
Megjegyzés

- Ügyeljen arra, hogy az SD-memóriakártyát mindig a megfelelő oldalával helyezze a foglalatba. Ha fejjel lefelé beleerőlteti a kártyát a foglalatba, a foglalat károsodhat. További információért olvassa el az SD-memóriakártyához mellékelt útmutatót.

- Az SD-memóriakártya ikonja csak a memóriakártya megfelelő foglalatba helyezését követően válik láthatóvá a Számítógép (Computer) ablakban [Részletek].

Tipp

- Az SD-memóriakártya első behelyezésekor előfordulhat, hogy a számítógép illesztőprogram telepítését kéri. Ebben az esetben kövesse a képernyőn megjelenő utasításokat az illesztőprogram telepítéséhez.

- Ha az SD-memóriakártyán adatfeldolgozási (írási vagy olvasási) művelet zajlik, az adathordozó-hozzáférési jelzőfény világít.

## SD-memóriakártya eltávolítása

1. Keresse meg az SD-kártyafoglalatot.

1. Győződjön meg arról, hogy nem világít az adathordozó-hozzáférési jelzőfény.

1. Nyomja befelé az SD-memóriakártyát a VAIO számítógép felé, majd engedje el.

1. Húzza ki az SD-memóriakártyát a foglalatból.

Kapcsolódó témák
Az SD-memóriakártyák használatával kapcsolatos megjegyzések