VAIO Felhasználói útmutató

Reference

# Az LCD-képernyővel kapcsolatos megjegyzések

Az LCD-képernyő megfelelő használata érdekében olvassa el az alábbi tudnivalókat.

- Az LCD-képernyő gyártása precíziós technológia alkalmazásával történik. Ennek ellenére előfordulhat, hogy apró, szüntelenül fekete pontok és/vagy szüntelenül (piros, kék vagy zöld színnel) világító pontok figyelhetők meg az LCD-képernyőn. Ez a gyártási folyamatból következő jelenség, és nem jelez meghibásodást.

- Ne karcolja meg az LCD-képernyő felületét, és ne tegye ki fizikai nyomásnak. Ez ugyanis károsodást okozhat.

- Ne nyomja lefelé az LCD-képernyő fedelét annak összecsukott állapotában, mert ezzel sérülést okozhat az LCD-képernyő felületén vagy beszennyezheti azt.

- Az LCD-képernyő használat közben felmelegedhet. Ez a normális működés következménye, nem jelez meghibásodást.

- Ne hagyja az LCD-képernyőt közvetlen napfény felé fordítva. Ez károsíthatja az LCD-képernyőt. Ha a VAIO számítógépet ablak közelében használja, ügyeljen arra, hogy ne érje közvetlen napfény.

- Az LCD-képernyő fedelének felnyitásakor vagy a VAIO számítógép felemelésekor ne nyomja meg az LCD-képernyőt vagy annak széleit. Az LCD-képernyő érzékeny lehet a nyomásra és egyéb fizikai behatásokra, ezért erőhatás következtében megsérülhet, illetve elromolhat. A számítógép kihajtásakor tartsa az alsó részt az egyik kezével, majd a másik kezével óvatosan nyissa fel az LCD-képernyőt. Ha felnyitott képernyővel kell áthelyeznie, mindig mindkét kezével fogja a számítógépet.

- Ha alacsony hőmérsékleten használja a VAIO számítógépet, maradványkép (szellemkép) jelenhet meg az LCD-képernyőn. Ez nem jelent hibát. Normál hőmérsékletű környezetbe kerülve a számítógép képernyője ismét a megszokott módon működik majd.

- Maradványkép jelenhet meg az LCD-képernyőn, ha hosszú ideig ugyanaz a kép szerepel a képernyőn. Ez a maradványkép kis idő elteltével eltűnik. Képernyőkímélő használatával megakadályozhatja a maradványképek megjelenését.