VAIO lietotāja rokasgrāmata

Uzziņai

# Piezīmes par «Memory Stick» lietošanu

Pirms izmantot «Memory Stick», izlasiet šos brīdinājumus, lai izmantotu to pareizi.

- Glabājiet «Memory Stick» bērniem neaizsniedzamās vietās. Pastāv tā norīšanas risks.

- Nepieskarieties «Memory Stick» savienotājam ar pirkstu vai metāla priekšmetiem.

- «Memory Stick» satur smalkus elektroniskos komponentus. Neradiet tam triecienus, nelieciet to un nenometiet to.

- Neizjauciet un nemodificējiet «Memory Stick».

- Nesamitriniet «Memory Stick».

- Neizmantojiet un neglabājiet vietās, kurās darbojas šādi faktori:

- Ļoti augsta temperatūra, piemēram, saulē novietotā automašīnā

- Tieši saules stari

- Augsts mitrums vai kodīgas vielas

- Daudz putekļu

- Izmantojiet «Memory Stick» un adapterus, kas sader ar VAIO datora atbalstītajiem standartiem. Nesaderīgas kartes un adapteri var iestrēgt slotā, izraisot datora bojājumus.

- Nevar rakstīt datus «Memory Stick», kuram ir ierakstīšanas aizsardzība.

- Ieteicams izveidot svarīgu datu dublējumkopiju.

- Saglabātie dati var tikt zaudēti vai bojāti, ja:

- Izņemat «Memory Stick» vai izslēdzat VAIO datoru, kamēr deg Media Access indikators.

- Izmantojat «Memory Stick» vietā, kurā statiskā elektrība vai elektriskie trokšņi var radīt kartes darbības traucējumus.

- Kad pārvietojat «Memory Stick», noteikti ielieciet to tā futrālī, lai izvairītos no statiskās elektrības.

- Pirms «Memory Stick» lietošanas ar citu ierīci, kas nav dators, piemēram, ar digitālo kameru vai portatīvu audioierīci, formatējiet (inicializējiet) «Memory Stick», izmantojot attiecīgo ierīci.
  Dažas ierīces var neatbalstīt datora failu formātu un parādīs jums ziņojumu, kas iesaka formatēt «Memory Stick». Šajā gadījumā kopējiet datus no «Memory Stick» savā VAIO datorā un formatējiet «Memory Stick», izmantojot ierīci. Visi dati, kas atrodas «Memory Stick», tiks izdzēsti, kad tas tiks formatēts.
  Plašāku informāciju skatiet ierīces komplektācijā iekļautajā rokasgrāmatā.

- Nelieciet «Memory Stick» slotā tam neparedzētus priekšmetus.

- «Memory Stick» slotu var izmantot tikai ar «Memory Stick», kas atbalsta lasīšanu/rakstīšanu, un nevar izmantot citiem mērķiem.

## Piezīmes par «Memory Stick Duo» lietošanu

Lietojot «Memory Stick Duo», neizmantojiet pildspalvu ar asu galu, lai rakstītu uz uzlīmes, kas piestiprināta pie «Memory Stick Duo». Spiežot uz datu nesēja, var bojāt iekšējos komponentus.

## Piezīmes par «Memory Stick Micro» lietošanu

- Pirms «Memory Stick Micro» («M2») lietošanas pārliecinieties, vai tas ir ievietots «M2» Duo adapterī. Ja jūs ievietojat datu nesēju tieši «Memory Stick Duo» slotā bez adaptera, iespējams, ka nevarēsiet datu nesēju izņemt no slota.

- Glabājiet «Memory Stick Micro» un «M2» Duo adapterus bērniem neaizsniedzamā vietā. Tie ir bīstami, ja tos norij.

Saistītās tēmas
Par «Memory Stick»
Saderīgs ar «Memory Stick»
«Memory Stick» ievietošana/izņemšana
«Memory Stick» formatēšana