VAIO lietotāja rokasgrāmata

Uzziņai

# Atbalstītie diski
<Modeļiem, kas aprīkoti ar optisko diskdzini>

Šajā tēmā ir skaidrots, kādus datu nesēju tipus iespējams atskaņot / veikt tajos ierakstīšanu ar VAIO datoru.
Uzstādītais optiskais diskdzinis ir atkarīgs no iegādātā modeļa. Pirms lietošanas pārbaudiet specifikācijas.

## Modeļiem, kas aprīkoti ar DVD SuperMulti diskdzini

Optiskais diskdzinis atbalsta šādu datu nesēju atskaņošanu un/vai rakstīšanu tajos.

### Atskaņošana un ierakstīšana

- CD-R/RW *1

- DVD-R/RW

- DVD+R/RW

- DVD+R DL (Double Layer)

- DVD-R DL (Dual Layer)

- DVD-RAM *2*3

### Tikai atskaņošana

- CD-ROM

- DVD-ROM

## Modeļiem, kas aprīkoti ar Blu-ray Disc(TM) diskdzini ar DVD SuperMulti

Optiskais diskdzinis atbalsta šādu datu nesēju atskaņošanu un/vai rakstīšanu tajos.

### Atskaņošana un ierakstīšana

- CD-R/RW *1

- DVD-R/RW

- DVD+R/RW

- DVD+R DL (Double Layer)

- DVD-R DL (Dual Layer)

- DVD-RAM *2*3

- BD-R/RE *4*5*6

### Tikai atskaņošana

- CD-ROM

- DVD-ROM

- BD-ROM

## Modeļiem, kas aprīkoti ar Blu-ray Disc(TM) ROM diskdzini ar DVD SuperMulti

Optiskais diskdzinis atbalsta šādu datu nesēju atskaņošanu un/vai rakstīšanu tajos.

### Atskaņošana un ierakstīšana

- CD-R/RW *1

- DVD-R/RW

- DVD+R/RW

- DVD+R DL (Double Layer)

- DVD-R DL (Dual Layer)

- DVD-RAM *2*3

### Tikai atskaņošana

- CD-ROM

- DVD-ROM

- BD-ROM

*1 Netiek atbalstīta rakstīšana Ultra Speed CD-RW datu nesējos.
*2 Optiskais diskdzinis neatbalsta DVD-RAM kasetni. Izmantojiet diskus bez kasetnēm vai diskus ar noņemamām kasetnēm.
*3 Netiek atbalstīta datu rakstīšana vienas puses DVD-RAM versijas 1.0 datu nesējā (2,6 GB).
Netiek atbalstīti DVD-RAM versijas 2.2/12X ātrumu DVD-RAM redakcijas 5.0 datu nesēji.
*4 BD-RE disku datu nesēji versijas 1.0 formātā un Blu-ray disku datu nesēji ar kasetnēm.
*5 Datu rakstīšana BD-R Part1 versijas 1.1/1.2/1.3 datu nesējos (viena slāņa datu nesēji ar ietilpību 25 GB, divu slāņu datu nesēji ar ietilpību 50 GB) un BD-RE Part1 versijas 2.1 datu nesējos (viena slāņa datu nesēji ar ietilpību 25 GB, divu slāņu datu nesēji ar ietilpību 50 GB) tiek atbalstīta.
*6 BDXL(TM) datu nesēji netiek atbalstīti.
Piezīme

- Iespējams, ka optiskais diskdzinis neatbalsta dažu datu nesēju tipu atskaņošanu vai rakstīšanu tajos.

- Optiskais diskdzinis neatbalsta 8 cm disku un 8 cm adapteru nolasīšanu / rakstīšanu tajos.

- Optiskais diskdzinis atbalsta tikai apļa formas diskus. Neizmantojiet citu formu (zvaigznes, sirds, kārts utt.) vai bojātus diskus, jo tie var izraisīt VAIO datora darbības traucējumus.

- DVD-Video formāta datus var ierakstīt DVD+R (viena vai divu slāņu), DVD+RW/DVD-R (viena vai divu slāņu) un DVD-RW datu nesējos. DVD-Video Recording formāta datus var ierakstīt DVD-R (viena vai divu slāņu), DVD-RW un DVD-RAM datu nesējos. Rakstāmie datu nesēji atšķiras atkarībā no izmantotās lietojumprogrammas. Lai iegūtu plašāku informāciju, skatiet palīdzības failu, kas iekļauts lietojumprogrammas komplektācijā.

- Ieteicams izmantot Sony marķētus datu nesējus: DVD+R, DVD+RW, DVD-R, DVD-RW, CD-R, CD-RW, BD-R vai BD-RE.

- Nevar ierakstīt datus DVD-RW datu nesējā (6x rakstīšana), izņemot, ja optiskais diskdzinis atbalsta vismaz 6x rakstīšanu DVD-RW datu nesējiem.

- Nevar ierakstīt datus DVD+RW datu nesējā (8x rakstīšana), izņemot, ja optiskais diskdzinis atbalsta vismaz 8x rakstīšanu DVD+RW datu nesējiem.

- VAIO dators ir paredzēts, lai atskaņotu diskus, kas atbilst kompaktdiska (CD) standartam. DualDiscs un daži mūzikas diski, kas kodēti ar autortiesību aizsardzības tehnoloģijām, neatbilst CD standartam. Tādēļ šie diski var nebūt saderīgi ar datoru.

- Kad iegādājaties iepriekš ierakstītus vai tukšus diskus izmantošanai ar VAIO datoru, noteikti uzmanīgi izlasiet informāciju uz diska iepakojuma, lai pārliecinātos gan par atskaņošanas, gan par ierakstīšanas saderību ar jūsu datora optiskajiem diskdziņiem. Sony NEGARANTĒ VAIO optisko diskdziņu saderību ar diskiem, kas nav saderīgi ar oficiālajiem «CD» «DVD» vai «Blu-ray Disc» standartiem. NESADERĪGA DISKA IZMANTOŠANA VAR IZRAISĪT VAIO DATORA FATĀLUS BOJĀJUMUS VAI RADĪT LIETOJUMPROGRAMMU KONFLIKTUS UN SISTĒMAS IESTRĒGŠANU.
  Lai saņemtu informāciju par disku formātiem, sazinieties ar iepriekš ierakstītā diska izdevēju vai ierakstāmo disku ražotāju.

- VAIO datoram jābūt pieslēgtam internetam, lai atskaņotu DVD-RW, DVD-RAM un DVD-R (viena vai divu slāņu) datu nesējus, kas atbilst Content Protection for Recordable Media (CPRM) standartam.

- Lai ierakstītu, rediģētu vai atskaņotu ar autortiesībām aizsargātu saturu, Blu-ray Disc datu nesējos ir izmantota Advanced Access Content System (AACS) tehnoloģija. Lai pastāvīgi izmantotu Blu-ray Disc datu nesējus, nepieciešams atjaunināt AACS atslēgu.

- Jūs varat atjaunināt AACS, izmantojot internetu. Izpildiet izmantotās ierakstīšanas, rediģēšanas vai atskaņošanas lietojumprogrammas ziņojuma instrukcijas. Ja AACS atslēga nav atjaunināta, iespējams, jūs nevarēsiet ierakstīt, rediģēt vai atskaņot ar autortiesībām aizsargātu saturu.
  Lai ierakstītu, rediģētu vai atskaņotu saturu, kuram nav autortiesību aizsardzības, jums nav vajadzīgs atjaunināt AACS atslēgu. Jūs varat atjaunināt VAIO datora AACS atslēgu Blu-ray Disc ierakstīšanas vai atskaņošanas lietojumprogrammai piecus gadus pēc iegādes. Pēc šī perioda mēs informēsim jūs par atjauninājumu atbalsta vietnē.

- Daļai DVD un BD-ROM Disc datu nesēju satura ir nepieciešami reģiona iestatījumi. Ja optiskā diskdziņa reģiona iestatījums neatbilst diska reģiona kodam, atskaņošana nav iespējama.

- Izņemot, ja ārējais displejs ir saderīgs ar High-bandwidth Digital Content Protection (HDCP) standartu, nav iespējams atskaņot vai skatīties saturu no Blu-ray Disc datu nesējiem ar aizsargātām autortiesībām, izmantojot HDMI savienojumu.

- Daļa Blu-ray Disc satura var ierobežot video izvadu ar standarta izšķirtspēju vai liegt analogā video signāla izvadu.

Saistītās tēmas
Par reģionu kodiem<Modeļiem, kas aprīkoti ar optisko diskdzini>