VAIO lietotāja rokasgrāmata

BUJ

#### Ko man darīt, ja mans VAIO dators neieslēdzas (barošanas indikators neiedegas zaļš)?

- Pārliecinieties, ka visi kabeļi ir droši pievienoti ierīcēm, piemēram, starp VAIO datoru un maiņstrāvas adapteri, maiņstrāvas adapteri un barošanas vadu, un barošanas vadu un maiņstrāvas kontaktligzdu. [Detalizēta informācija]

- Ja pievienojat VAIO datora barošanas vadu pagarinātājam ar slēdzi, pārliecinieties, ka slēdzis ir ieslēgts un ka pagarinātājs ir droši pievienots maiņstrāvas kontaktligzdai.

- Ja neizslēdzat VAIO datoru, ievērojot normālo procedūru, barošanas kontrolleris var nedarboties programmas kļūdas dēļ.
  Atvienojiet visus kabeļus un perifērijas ierīces, piemēram, barošanas vadu un USB ierīci, atvienojiet akumulatoru un pagaidiet apmēram piecas minūtes. Pēc tam ielieciet tos atpakaļ un ieslēdziet datoru.

- Pirms izmantot VAIO datoru pirmo reizi, nepieciešams pievienot datoru barošanas avotam, izmantojot maiņstrāvas adapteri.

- Pārliecinieties, ka izmantojat komplektācijā iekļauto Sony maiņstrāvas adapteri.
  Jūsu drošībai izmantojiet tikai oriģinālo Sony akumulatoru un maiņstrāvas adapteri, kuru Sony piegādā jūsu VAIO datoram.

- Iespējams, ka radusies akumulatora kļūda.
  Ar plānu, taisnu priekšmetu (piemēram, papīra skavu) aptuveni trīs sekundes turiet nospiestu akumulatora izslēgšanas pogu, kas atrodas VAIO datora apakšpusē. [Detalizēta informācija]

- Pārliecinieties, ka akumulators ir uzstādīts pareizi.

- Iespējams, ka akumulators ir izlādējies.

- Pārliecinieties, ka VAIO dators nav hibernācijas režīmā, nospiežot datora (Izslēgt (Power)) pogu.
  Ņemiet vērā, ka gadījumā, ja jūs nospiežat un turat (Izslēgt (Power)) pogu ilgāk nekā četras sekundes, dators izslēgsies.

- Ja ienesat VAIO datoru tieši no aukstas vietas siltā vai izmantojat vidē ar augstu mitruma līmeni, datorā var kondensēties mitrums.
  Šādā gadījumā pagaidiet vismaz vienu stundu, pirms ieslēgt datoru.
  Neizmantojiet datoru vidē ar augstu mitruma līmeni (relatīvais mitrums augstāks par 80 %), jo tas var izraisīt datora darbības traucējumu.