Εγχειρίδιο χρήσης VAIO

Συχνές ερωτήσεις

#### Τι πρέπει να κάνω αν δεν μπορώ να αρχίσω/ολοκληρώσω τη διαδικασία ανάκτησης;

- Αποσυνδέστε όλες τις περιττές εξωτερικές συσκευές από τον υπολογιστή σας VAIO.

- Δοκιμάστε τις παρακάτω προτεινόμενες ενέργειες:

- Ελέγξτε την κατάσταση των δίσκων επαναφοράς. Αν χρησιμοποιείτε οπτικούς δίσκους, ελέγξτε αν οι δίσκοι είναι βρόμικοι ή φθαρμένοι. Αν οι δίσκοι δεν είναι καθαροί, καθαρίστε τους και δοκιμάστε ξανά να επαναφέρετε το σύστημα του υπολογιστή σας VAIO.

- Αν δεν είναι δυνατή η ανάκτηση του υπολογιστή σας VAIO από την περιοχή επαναφοράς, επανεκκινήστε τον υπολογιστή σας και πραγματοποιήστε ξανά ανάκτηση από την περιοχή επαναφοράς ή χρησιμοποιήστε τους δίσκους επαναφοράς.

- Αν δεν είναι δυνατή η ανάκτηση του υπολογιστή VAIO μέσω μιας οπτικής μονάδας δίσκου USB ή μίας μονάδας USB flash, συνδέστε τη μονάδα δίσκου σε άλλη θύρα USB ή στη θύρα USB που είναι συμβατή με το πρότυπο USB 2.0 (εφόσον υπάρχει). Έπειτα, απενεργοποιήστε τον υπολογιστή και δοκιμάστε ξανά να τον επαναφέρετε. [Πληροφ.]

- Αν το πρόβλημα εξακολουθεί, επισκεφθείτε για περαιτέρω βοήθεια τον ιστότοπο τεχνικής υποστήριξης του VAIO.