Priručnik za VAIO

Referenca

# Kompatibilni „Memory Stick“

Utor za „Memory Stick“ na vašem VAIO računalu može primiti sljedeće veličine i vrste medija:

- „Memory Stick Duo“

- „Memory Stick PRO Duo“

- „Memory Stick PRO-HG Duo“

- „Memory Stick Micro“

## O „MagicGate“

„MagicGate“ se odnosi na tehnologiju zaštite autorskih prava koju je razvila tvrtka Sony. Postupak provjere autentičnosti izvodi se između uređaja kompatibilnog s tehnologijom „MagicGate“ i „Memory Stick“ kako bi se provjerilo može li ispravno pohraniti i reproducirati podatke te hoće li podaci biti šifrirani. Provjera autentičnosti izvodi se prije reprodukcije podataka, a podaci se mogu dešifrirati i reproducirati samo nakon uspješne provjere autentičnosti. Podaci zaštićeni autorskim pravima mogu se reproducirati samo na uređajima kojima je provjerena autentičnost.
Napomena

- Vaše VAIO računalo podržava samo Duo-size „Memory Stick“ i ne podržava standardnu veličinu „Memory Stick“.

- Prije korištenja „Memory Stick Micro“ („M2“), obvezno umetnite u „M2“ Duo adapter. Ako umetnete medij izravno u utor za „Memory Stick Duo“ bez adaptera, možda ga ne budete mogli ukloniti iz utora.

- Vaše VAIO računalo je testirano i kompatibilno je s bilo kojim Sony „Memory Stick“ do 32 GB dostupnim od svibnja 2012. Međutim, „Memory Stick“ kompatibilnost nije jamčena u svim slučajevima.

- Snimljene zvukovne i/ili slikovne podatke protuzakonito je koristiti bez prethodnog pristanka vlasnika autorskih prava osim za osobnu uporabu. Sukladno tome, „Memory Stick“ sa sadržajem zaštićenim autorskim pravima smije se koristiti samo u skladu sa zakonskim propisima.

- Koristite „Memory Stick“ s logotipom „MagicGate“ kako biste iskusili prednosti ove tehnologije.

- Utor „Memory Stick“ na vašem VAIO računalu ne podržava „MagicGate“ tehnologiju „Memory Stick“ s kapacitetom do 256 MB.

- Ako „Memory Stick“ koristite na mjestu sa statičkim elektricitetom ili električnim šumom, pohranjeni se podaci mogu oštetiti.

- Maksimalna moguća veličina za datoteku „Memory Stick PRO Duo“ ili „Memory Stick PRO-HG Duo“ je manje od 4 GB, kao što je definirano u specifikaciji datoteka sustava.

Povezane teme
O „Memory Stick“
Umetanje/uklanjanje „Memory Stick“
Formatiranje „Memory Stick“
Napomene o korištenju „Memory Stick“