VAIO naudotojo vadovas

Nuoroda

# Pastabos naudojant „Memory Stick“

Prieš pradėdami naudoti „Memory Stick“, perskaitykite toliau pateikiamus tinkamo naudojimo įspėjimus.

- Laikykite „Memory Stick“ vaikams nepasiekiamoje vietoje. Vaikas laikmeną gali praryti.

- Nelieskite „Memory Stick“ jungties pirštais arba metaliniais objektais.

- „Memory Stick“ yra trapių elektroninių komponentų. Nedaužykite, nelankstykite ir nenumeskite.

- Neardykite ir nemodifikuokite „Memory Stick“.

- Nesušlapinkite „Memory Stick“.

- Nenaudokite ir nesaugokite vietoje, kurioje:

- itin aukšta temperatūra, pvz., saulėje pastatytame automobilyje;

- tiesioginė saulės šviesa;

- didelis drėgnis arba yra koroziją sukeliančių medžiagų;

- daug dulkių.

- Nepamirškite naudoti „Memory Stick“ ir adapterių, atitinkančių standartus, kuriuos palaiko jūsų VAIO kompiuteris. Nesuderinamos kortelės ir adapteriai gali įstrigti lizde ir apgadinti kompiuterį.

- Negalima įrašyti duomenų į „Memory Stick“, kuri yra ne įrašomoji.

- Rekomenduojama sukurti atsarginę svarbių duomenų kopiją.

- Saugomus duomenis galima prarasti arba sugadinti, jei:

- išimate „Memory Stick“ arba išjungiate savo VAIO kompiuterį, kai dega prieigos prie laikmenos indikatoriaus šviesos signalas.

- naudojate „Memory Stick“ vietoje, kurioje statinė elektra arba elektros triukšmas gali sutrikdyti kortelės veikimą.

- Nešdami „Memory Stick“, nepamirškite jos įdėti į dėklą, kad išvengtumėte statinės elektros.

- Prieš pradėdami naudoti „Memory Stick“ su kitu įrenginiu (ne kompiuteriu), pvz., skaitmenine kamera arba nešiojamuoju garso įrenginiu, formatuokite (inicijuokite) „Memory Stick“ naudodami tą įrenginį.
  Kai kurie įrenginiai gali nepalaikyti kompiuterių failų formato ir rodyti pranešimą, kuriame rekomenduojama formatuoti „Memory Stick“. Tokiu atveju nukopijuokite duomenis iš „Memory Stick“ į savo VAIO kompiuterį ir formatuokite „Memory Stick“ naudodami tą įrenginį. Visi „Memory Stick“ saugomi duomenys formatuojant bus panaikinti.
  Jei reikia daugiau informacijos, vadovaukitės su įrenginiu pateiktu vadovu.

- Į „Memory Stick“ lizdą nekiškite tam neskirtų objektų.

- „Memory Stick“ lizdą galima naudoti norint nuskaityti/įrašyti tik palaikomas „Memory Stick“ ir negalima naudoti kitais tikslais.

## Pastabos naudojant „Memory Stick Duo”

Naudodami „Memory Stick Duo“, nenaudokite rašiklio aštriu antgaliu rašydami ant etiketės, priklijuotos prie „Memory Stick Duo“. Slegiant laikmeną galima pažeisti jos vidinius komponentus.

## Pastabos naudojant „Memory Stick Micro“

- Prieš pradėdami naudoti „Memory Stick Micro“ („M2“) įsitikinkite, kad įstatėte laikmeną į „M2“ „Duo“ adapterį. Jei laikmeną įstatysite tiesiogiai į „Memory Stick Duo“ lizdą nenaudodami adapterio, gali būti, kad laikmenos iš lizdo išimti nepavyks.

- Saugokite „Memory Stick Micro“ ir „M2“ „Duo“ adapterius nuo vaikų. Praryti jie gali būti kenksmingi.

Susijusi tema
Apie „Memory Stick“
Suderinamas „Memory Stick“
Įstatyti/išimti „Memory Stick“
Formatuoti „Memory Stick“