VAIO naudotojo vadovas

DUK

#### Ką daryti, jei negaliu išjungti savo VAIO kompiuterio?

- Pagal bet kurią iš toliau aprašytų procedūrų užverkite visas veikiančias programas ir vėl išjunkite VAIO kompiuterį.

- Nuvilkite programą iš ekrano viršutinės centrinės dalies į apatinę centrinę dalį. [Išsami informacija]

- Paspaudinėkite klavišus Alt+F4.
  Jei yra neįrašytų duomenų, pasirodžius raginimui patvirtinti juos įrašykite.
  Paspaudinėkite klavišus Alt+F4, kol pasirodys langas Darbo su sistema Windows pabaiga (Shut Down Windows), ir iš išskleidžiamojo sąrašo išsirinkite Išjungti (Shut down) bei Gerai (OK).

- Jei į savo VAIO kompiuterį įdiegėte naują programą, patikrinkite, ar ji veikia tinkamai, ar nesugadinti jos duomenys ir ar tinkamai ja naudojotės.

- Susisiekite su programos leidėju arba nurodytuoju techninės pagalbos teikėju.

- Jei prie VAIO kompiuterio prijungėte periferinių įrenginių, pvz., spausdintuvą ar USB įrenginį, arba prijungėte kompiuterį prie tinklo, atjunkite visus periferinius įrenginius arba kompiuterio tinklo jungtį ir išjunkite kompiuterį.
  Kol kompiuteris vykdo duomenų mainus su periferiniu įrenginiu arba tinklu, „Windows“ neleidžia išjungti kompiuterio. Be to, kai kurių periferinių įrenginių tvarkyklės nedera su kompiuterio priverstinio išjungimo funkcija.

- Jei kompiuterio ekranas užstrigo, paspaudinėkite klavišus Ctrl+Alt+Delete, apatiniame dešiniajame kompiuterio ekrano kampe pasirinkite (Išjungti (Shut down)) ir tada pasirinkite Išjungti (Shut down).

- Jei jūsų VAIO kompiuteris užstringa su pranešimu, kad parametrai įrašomi, arba pasirodo kompiuterio išjungimo pranešimas, nurodyta tvarka atlikite toliau išdėstytas procedūras.

- Paspauskite klavišą Enter.
  Šiek tiek palaukite.

- Jei problema nedingsta, paspaudinėkite klavišus Ctrl+Alt+Delete.
  Šiek tiek palaukite.

- Jei vis tiek nepavyksta išjungti VAIO kompiuterio, atlikite toliau išdėstytas operacijas.
  Atminkite, kad atliekant šias operacijas gali būti sugadinti darbiniai duomenys. Būtinai atjunkite kompiuterį nuo tinklo ir tik tada atlikite toliau nurodytas operacijas.

- Paspauskite klavišus Ctrl+Alt+Delete, apatiniame dešiniajame kompiuterio ekrano kampe pasirinkite (Išjungti (Shut down)) ir tada pasirinkite Išjungti (Shut down).

- Nuspauskite ir palaikykite nuspaudę mygtuką (Maitinimas (Power)) ilgiau nei keturias sekundes.

- Atjunkite kintamosios srovės adapterį ir ištraukite bateriją iš savo VAIO kompiuterio.