VAIO lietotāja rokasgrāmata

Uzdevums

# VAIO datora atsvaidzināšana

Ja VAIO dators ir kļuvis nestabils, ieteicams izmantot Windows nodrošināto atsvaidzināšanas funkciju. Atsvaidziniet datoru, izpildot šos soļus.
Piezīme

- Modeļi, kuri aprīkoti ar 64 GB vai 128 GB cietvielu disku, neatbalsta atsvaidzināšanas funkciju. Ja pārbaudāt SSD cietā diska ietilpību, nospiediet pogu ASSIST, kamēr VAIO dators ir izslēgts, lai izsauktu ekrānu VAIO Care Rescue Mode, un izvēlieties Start BIOS setup.

1. Nospiediet pogu ASSIST, kamēr VAIO dators ir izslēgts.

Parādās ekrāns VAIO Care Rescue Mode.

1. Izvēlieties Recover or maintain your system.

Izpildiet ekrānā redzamās instrukcijas, līdz parādās ekrāns Izvēlieties opciju (Choose an option).

1. Izvēlieties Novērst problēmu (Troubleshoot) un Atsvaidzināt datoru (Refresh your PC).

Lielākā daļa lietotāja datu, kas saglabāti iebūvētajā atmiņas ierīcē, daži Windows iestatījumi un visas lietojumprogrammas, kas lejupielādētas no Windows veikals (Windows Store), tiks saglabātas pat pēc VAIO datora atsvaidzināšanas. Tomēr dažus lietojumprogrammu iestatījumus noteiktās mapēs nevar saglabāt.
Detalizētu informāciju par to, kuri iestatījumi tiek saglabāti un kuri dati tiek izdzēsti pēc datora atsvaidzināšanas, skatiet turpmākajā sarakstā.

### Iestatījumi, kas tiek saglabāti pēc VAIO datora atsvaidzināšanas

Pēc VAIO datora atsvaidzināšanas tiks saglabāti šādi iestatījumi.

- Bibliotēku iestatījumi

- Lietotāju konti (lokālais, domēns, Microsoft konts) un līdzdalība grupās

- Domēnu iestatījumi

- Windows Update iestatījumi

- Startēšanas ekrāna un bloķēšanas ekrāna fons

- Darbvirsmas tēmas

- Starptautiskie iestatījumi

- Bezvadu tīklu profili

- Iestatījumi, kas konfigurēti Windows sveicienā

### Dati, kas tika dzēsti pēc VAIO datora atsvaidzināšanas

Dati zemāk norādītajās mapēs pēc VAIO datora atsvaidzināšanas tiks izdzēsti.

- \Windows

- \Programmu faili

- \Programmu faili (x86)

- \ProgramData

- \Lietotāji\<Lietotājvārds>\AppData

Piezīme

- Saglabājiet svarīgus datus iepriekš.

- Ar autortiesībām aizsargātie dati, piemēram, digitālo pārraižu dati vai mūzikas faili, kurus organizē digitālo mediju atskaņošanas lietojumprogrammas, var nebūt pieejami, pat ja dati tiek saglabāti tajā pašā vietā pēc VAIO datora atsvaidzināšanas.
  Instrukcijas skatiet palīdzības failā, kas iekļauts izmantotajā lietojumprogrammā.

Padoms

- Piegādes brīdī un no Windows veikals (Windows Store) instalētās lietojumprogrammas tiks saglabātas, bet visas darbvirsmas lietojumprogrammas, kuras instalējāt pēc iegādes, tiks izdzēstas.

Saistītās tēmas
Par atkopšanu
Atkopšana no atkopšanas apgabala
Atkopšana no atkopšanas datu nesēja
Piezīmes par atkopšanu