VAIO naudotojo vadovas

Nuoroda

# Pastabos dėl BLUETOOTH(R) funkcijos naudojimo

Prieš pradėdami naudoti BLUETOOTH funkciją, perskaitykite toliau pateikiamas tinkamo naudojimo įspėjimus.

- Kai kuriose šalyse arba regionuose BLUETOOTH gaminių naudojimą gali riboti vietos įstatymai.

- BLUETOOTH funkcija gali neveikti kai kuriuose įrenginiuose, atsižvelgiant į gamintoją arba jo naudojamos programos versiją. Prieš pirkdami patikrinkite BLUETOOTH prietaiso reikalavimus sistemai.
  Informacijos apie BLUETOOTH prietaisus rasite VAIO palaikymo svetainėje.
  Kai kuriems BLUETOOTH prietaisams prieš užmezgant ryšį su kitu prietaisu reikalinga autentifikacija (susiejimas). Autentifikavimo procesą atlikite prieš jungdamiesi prie tokių įrenginių.

- BLUETOOTH prietaisai veikia 2,4 GHz dažnių ruože, kurį naudoja daug įvairių įrenginių. BLUETOOTH prietaisai naudoja kitų tą patį ruožą naudojančių įrenginių skleidžiamų radijo trukdžių maksimalaus slopinimo technologiją, tačiau radijo trukdžiai vis tiek gali sumažinti ryšio spartą, veikimo nuotolį arba kartais sutrikdyti ryšį.

- Ryšio greitis ir diapazonas gali skirtis, atsižvelgiant į šias sąlygas:

- Atstumas tarp ryšio įrenginių

- Kliūtys tarp įrenginių

- Aplinkos terpė (įskaitant sienas ir tų sienų medžiagą)

- Įrenginių konfigūracija

- Naudojamos programos

- Radijo sąlygos
  Ryšiai gali būti nutraukti dėl radijo sąlygų.

- Jei jūsų VAIO kompiuteris dera su BLUETOOTH didelės spartos technologija ir norite ją naudoti didelės spartos ryšiams kurti, įjunkite kompiuterio belaidžio LAN ir BLUETOOTH funkcijas.

- Nepertraukiamo perdavimo metu dideli failai kartais gali būti sugadinami dėl BLUETOOTH ryšio standarto apribojimų ir aplinkos elektromagnetinių trukdžių.

- Prijungus kelis BLUETOOTH prietaisus prie jūsų VAIO kompiuterio, gali būti perkrauti kanalai ir prietaisai gali prastai veikti. Tai būdinga BLUETOOTH technologijai ir nereiškia gedimo.

- Leidžiant vaizdo įrašus per VAIO kompiuterį, o garso kanalą siunčiant iš prijungto BLUETOOTH prietaiso, vaizdas ir garsas gali būti nesinchronizuoti. Taip dažnai nutinka su BLUETOOTH technologija ir nereiškia gedimo.

- Visi BLUETOOTH prietaisai turi būti sertifikuoti, taikant Bluetooth SIG procedūrą, kad būtų užtikrintas suderinamumas su BLUETOOTH standartu.
  Net jei BLUETOOTH prietaisai dera su BLUETOOTH standartu, gali skirtis atskirų prietaisų našumas, specifikacijos ir veikimo procedūros. Keistis duomenimis gali būti įmanoma ne visose situacijose.

- Ne visi BLUETOOTH prietaisai garantuotai dera su jūsų VAIO kompiuteriu.

- Jei reikia skubiai išjungti BLUETOOTH funkciją, išjunkite savo VAIO kompiuterį.

Susijusi tema
Apie BLUETOOTH(R) funkciją
Ryšys su kitu BLUETOOTH(R) prietaisu, pvz., pele
BLUETOOTH(R) ryšių nutraukimas
Apie BLUETOOTH(R) saugą
Pastabos apie „Wi-Fi (R)“ (belaidžio LAN) funkcijos naudojimą