VAIO Felhasználói útmutató

Reference

# Az áramforrás használatával kapcsolatos megjegyzések

Olvassa el az alábbi figyelmeztetéseket, mielőtt VAIO számítógépét hálózati áramforráshoz csatlakoztatná.

- Ha VAIO számítógépéből annak bekapcsolt állapotában vagy Alvó állapot üzemmódjában, de váltóáramú elektromos tápellátás nélkül kiveszi az akkumulátort, a nem mentett adatok elveszhetnek.

- Ha hosszabb időre ott kell hagynia a VAIO számítógépet úgy, hogy közben nem tudja hálózati áramforráshoz csatlakoztatni, kapcsolja ki.

## A tápegységgel kapcsolatos megjegyzések

- A VAIO számítógéphez mellékelt tápegységet vagy eredeti Sony terméket használjon. Ne használjon más tápegységet, mert ez hibát okozhat.

- Ne csatlakoztassa a tápegységet teljesítményátalakító eszközhöz (például utazóknak készült feszültségátalakítóhoz). Ez túlmelegedést vagy hibás működést okozhat.

- Ha a tápegység kábele megsérül vagy elszakad, ne használja többé.

- Ha portreplikátort használ (nem tartozék), mindenképpen a megadott váltóáramú tápegységet használja. Máskülönben az összes el nem mentett adat elvész.

## A VAIO számítógép bekapcsolásával kapcsolatos megjegyzések

- A VAIO számítógépekben mágneses részegységek is vannak, ezért a mágneses elven működő tárolóeszközöket (például a hajlékonylemezeket) ne tartsa a számítógép közvetlen közelében, mert sérülhetnek az azokon tárolt adatok.

- A VAIO számítógép automatikusan Alvó állapot üzemmódra vált (ha az alapértelmezett beállítások vannak érvényben), ha mágneses eszközöket visz a számítógép közelébe. Ne helyezzen mágneses eszközt a számítógép közelébe.

Kapcsolódó témák
Csatlakoztatás áramforráshoz
Kapcsolja be a VAIO számítógépet.
A VAIO számítógép kikapcsolása
Indítsa újra a VAIO számítógépet.