VAIO-brugervejledning

Opgave

# Indsættelse/fjernelse af SD-hukommelseskort

VAIO-computeren har en SD-hukommelseskortåbning. Du kan bruge åbningen til at overføre data mellem digitale kameraer, videokameraer, musikafspillere og andre av-enheder.
Computerens SD-hukommelseskortåbning kan bruges til følgende hukommelseskort:

- SD-hukommelseskort

- SDHC-hukommelseskort

- SDXC-hukommelseskort

## For at sætte et SD-hukommelseskort i

1. Find SD-hukommelseskortåbningen.

1. Hold SD-hukommelseskortet, så pilen peger mod åbningen, og skub forsigtigt kortet ind, indtil der lyder et klik.

SD-hukommelseskort-ikonet vil blive vist i Computer-vinduet [Detaljer] efter at du har indsat kortet i åbningen.
Bemærk!

- Pas på, at SD-hukommelseskortet ikke vender den forkerte vej, når du sætter det i. Hvis kortet vender forkert, og du forsøger at tvinge det ind i åbningen, kan åbningen blive beskadiget. Du kan finde flere oplysninger i den brugervejledning, der fulgte med SD-hukommelseskortet.

- Ikonet for SD-hukommelseskortet vises ikke i Computer [Detaljer]-vinduet, før du har indsat kortet i åbningen.

Tip!

- Første gang du sætter SD-hukommelseskortet i åbningen, bliver du muligvis bedt om at installere en driver. I så fald skal du følge installationsvejledningen på skærmen.

- Indikatoren for medieadgang lyser, mens der læses data på eller skrives data til SD-hukommelseskortet.

## Sådan fjerner du et SD-hukommelseskort

1. Find SD-hukommelseskortåbningen.

1. Kontroller, at indikatoren for medieadgang er slukket.

1. Skub SD-hukommelseskortet ind i VAIO-computeren, og slip det.

1. Træk SD-hukommelseskortet ud af åbningen.

Relaterede emner
Bemærkninger om brug af SD-hukommelseskort