Ghid de utilizare VAIO

Activitate

# Conectarea unui televizor cu port de intrare HDMI

Puteţi conecta un televizor cu port de intrare HDMI la computerul VAIO cu ajutorul unui cablu HDMI (nu este furnizat).
Consultaţi manualul primit împreună cu televizorul dumneavoastră pentru mai multe informaţii despre instalare şi utilizare.

1. Conectaţi cablul de alimentare al televizorului la o priză CA şi porniţi-l.

1. Conectaţi un capăt al cablului HDMI la portul de ieşire HDMI [Detalii] de pe computerul VAIO şi celălalt capăt la televizor.

1. Setaţi intrarea televizorului la intrarea externă.

Imaginea ecranului computerului VAIO este afişată pe televizor.
Notă

- Dacă este utilizat un alt driver de dispozitiv decât cel furnizat de Sony, imaginea nu va fi afişată şi nu se vor auzi sunete. Utilizaţi întotdeauna driverul de dispozitiv furnizat de Sony pentru actualizare.

- Pentru a auzi sunetul de la un dispozitiv conectat la portul de ieşire HDMI trebuie să schimbaţi dispozitivul de ieşire audio. Pentru instrucţiuni detaliate, consultaţi Schimbarea dispozitivului de ieşire audio. [Detalii]

- Nu puteţi utiliza portul de ieşire HDMI şi portul de monitor de pe computerul VAIO în acelaşi timp.

Sugestie

- Portul de ieşire HDMI de pe computerul VAIO este compatibil cu standardul HDCP (High-bandwidth Digital Content Protection - Protecţie a conţinutului digital de bandă largă) şi poate cripta canalul de transmisie al semnalelor video digitale în scopul protejării drepturilor de autor, fapt care vă permite să vizualizaţi o gamă largă de materiale de calitate superioară, protejate prin drepturi de auto.

Subiect asociat
Selectarea modurilor de afişare
Utilizarea funcţiei Monitoare multiple
Modificarea rezoluţiei (dimensiunii) imaginii ecranului
Modificarea rezoluţiei (dimensiunii) imaginii ecranului pe un dispozitiv conectat prin HDMI
Conectarea unui monitor extern sau a unui proiector